polyglot-tagger/wikipedia-language-snippets-filtered huggingface dataset:
"ಇವರ ಅನಾಥಾಶ್ರಮಗಳಲ್ಲಿದ್ದ ಸ್ಥಿತಿಗತಿಯ ಮೇಲೆ ನಿಷ್ಠುರ ದಾಳಿ.ಎದ್ದು ಕಾಣುವಂಥ ಉಪೇಕ್ಷೆಯ ಮೇಲಿನ ಆಕ್ರಮಣ ಮತ್ತು ದೈಹಿಕ ಹಾಗೂ ಭಾವನಾತ್ಮಕ ದುರುಪಯೋಗ" ದ ಮೇಲೆ ಬ್ರಿಟನ್‌ನ ದಿ ಗಾರ್ಡಿಯನ್‌ ಪತ್ರಿಕೆಯಲ್ಲಿ ಪ್ರಕಟವಾದ ಒಂದು ವರದಿ ಖಾರವಾಗಿ ಟೀಕಿಸಿತ್ತು. ಮತ್ತೊಂದು ಸಾಕ್ಷ್ಯಚಿತ್ರ ಮದರ್‌ ತೆರೇಸಾ: ಟೈಮ್‌ ಫಾರ್‌ ಛೇಂಜ್‌?
ಚಟರ್ಜೀ ಮತ್ತು ಹಿಚೆನ್ಸ್‌ ಇಬ್ಬರೂ ತಮ್ಮದೇ ಆದ ನಿಲುವುಗಳಿಗೆ ಬದ್ಧರಾಗಿದ್ದರು. ಸ್ಟರ್ನ್‌ ಎಂಬ ಜರ್ಮಿನಿಯ ನಿಯತಕಾಲಿಕವೊಂದು ಮದರ್‌ ತೆರೇಸಾರ ಮೊದಲನೇ ಪುಣ್ಯತಿಥಿಯ ಸಂದರ್ಭದಲ್ಲಿ ಒಂದು ವಿಮರ್ಶಾತ್ಮಕ ಲೇಖನ ಪ್ರಕಟಿಸಿತು. ಸಂಸ್ಥೆಯ ಹಣಕಾಸಿನ ವಿಚಾರಗಳು ಮತ್ತು ದಾನದ ಹಣವನ್ನು ವ್ಯಯಿಸುವ ಕುರಿತು ಬಂದಿದ್ದ ಆರೋಪಗಳಿಗೆ ಇದು ಕಾಳಜಿ ವ್ಯಕ್ತಪಡಿಸಿತು.
ರೋಗಿಯ ಅಗತ್ಯಗಳ ಆದ್ಯತೆಗಳಿಂದ ಏಳುವ ಪ್ರಶ್ನೆಗಳನ್ನು ಆಧರಿಸಿ ವೈದ್ಯಕೀಯ ಪತ್ರಿಕೆಗಳು ಕೂಡ ಇವರ ಮೇಲೆ ವಿಭಿನ್ನ ದೃಷ್ಟಿಕೋನದ ವಿಮರ್ಶೆಯನ್ನು ಪ್ರಕಟಿಸಿದವು.ನ್ಯೂ ಲೆಫ್ಟ್‌ ರಿವ್ಯೂ ನ ಸಂಪಾದಕೀಯ ಸಮಿತಿಯ ಸದಸ್ಯರಾಗಿದ್ದ ತಾರಿಖ್‌ ಅಲಿ, ಮತ್ತು ಐರಿಷ್‌ ಮೂಲದ ತನಿಖಾ ಪತ್ರಕರ್ತ ಡೊನಾಲ್‌ ಮ್ಯಾಕ್ಲನ್‌ಟೈರ್‌. ಇವರ ಕಾರ್ಯ ವೈಖರಿಯ ಇತರ ವಿಮರ್ಶಕರು.
ಇವರ ಸಾವಿಗೆ ಧಾರ್ಮಿಕ ಮತ್ತು ಧರ್ಮಾತೀತ ಸಮುದಾಯಗಳೆರಡೂ ಕಂಬನಿಗರೆದವು. ಪಾಕಿಸ್ತಾನದ ಪ್ರಧಾನಮಂತ್ರಿ ನವಾಝ್‌ ಷರೀಫ್‌ ತೆರೇಸಾರಿಗೆ ಗೌರವ ಸಲ್ಲಿಕೆ ಭಾಷಣದಲ್ಲಿ "ಉನ್ನತ ಉದ್ದೇಶಕ್ಕಾಗಿ ಬಹುಕಾಲ ಬದುಕಿದ ಅಪರೂಪದ ಮತ್ತು ಅನನ್ಯ ವ್ಯಕ್ತಿ ಬಡಬಗ್ಗರ, ರೋಗಿಗಳ ಮತ್ತು ಅನುಕೂಲ ವಂಚಿತರ ಆರೈಕೆ ಗಾಗಿ ತಮ್ಮ ಬದುಕನ್ನೇ ಮುಡಿಪಾಗಿಟ್ಟಿದ್ದರು, ಇದು ನಮ್ಮ ಮಾನವ ಸಮುದಾಯಕ್ಕೆ ಅವರು ಸಲ್ಲಿಸಿದ ಸೇವೆಗಳಲ್ಲಿ ಅತ್ಯುನ್ನತ ಉದಾಹರಣೆಗಳಲ್ಲೊಂದು." ಎಂದಿದ್ದಾರೆ. ಮಾಜಿ . ಸೆಕ್ರೆಟರಿ-ಜನ್‌ರಲ್‌ ಜೇವಿಯರ್‌ ಪೇರೆಝ್‌ ಡಿ ಸೆಲ್ಲರ್‌ ಅವರನ್ನು ಕುರಿತು ಹೀಗೆ ಹೇಳುತ್ತಾರೆ:
"ವಿಶ್ವಸಂಸ್ಥೆ ಎಂದರೆ ಅವರು. ಅವರೇ ಜಗತ್ತಿನ ಶಾಂತಿ". ಅವರ ಜೀವಿತಾವಧಿಯಲ್ಲಿ ಮತ್ತು ಸಾವಿನ ನಂತರ, ಮದರ್‌ ತೆರೇಸಾ ಗ್ಯಾಲಪ್‌ ಸಂಘಟನೆ ನಡೆಸಿದ ಸಮೀಕ್ಷೆಯಲ್ಲಿ ದೃಢವಾಗಿ ನಲ್ಲಿ ಅತ್ಯಂತ ಮೆಚ್ಚುಗೆಗೆ ಪಾತ್ರವಾದ ಏಕೈಕ ವ್ಯಕ್ತಿಯಾಗಿ ಹೊಹೊಮ್ಮಿದರು.ಅಲ್ಲದೆ 1999ರಲ್ಲಿ ನಲ್ಲಿ ನಡೆದ ಮತದಾನದಲ್ಲಿ "20ನೇ ಶತಮಾನದ ಅತ್ಯಂತ ಪ್ರಶಂಸನೀಯ ವ್ಯಕ್ತಿ"ಯಾಗಿ ಮೊದಲ ಸ್ಥಾನವನ್ನು ಪಡೆದಿದ್ದರು.
ಹೆಚ್ಚಿನ ಅಂತರದ ಮೂಲಕ ಇತರೆ ಎಲ್ಲ ಸ್ವಯಂ ಪ್ರೇರಿತ ಉತ್ತರಗಳನ್ನು ಸತ್ಯಕ್ಕೆ ದೂರ ಎನ್ನುವಂತೆ ಮಾಡಿದ್ದರು, ಅಲ್ಲದೆ ತರುಣ ವರ್ಗವೊಂದನ್ನು ಬಿಟ್ಟು ಬೇರೆಲ್ಲ ವರ್ಗದ ಜನರಲ್ಲೂ ಇವರು ಮೊದಲ ಸ್ಥಾನ ಗಳಿಸಿದ್ದರು.
ಡಯಾಸಿಸನ್‌ ಧಾರ್ಮಿಕ ಕೂಟ ಅಥವಾ ಸಂಘವನ್ನು ಆರಂಭಿಸಲು ಮದರ್‌ ತೆರೇಸಾರಿಗೆ 1950ರ ಅಕ್ಬೋಬರ್‌ 7ರಂದು ವ್ಯಾಟಿಕನ್‌ನಿಂದ ಅನುಮತಿ ದೊರೆಯಿತು.ಇದೇ ಸಂಘ ಮುಂದೆ ವಿಶ್ವ ಪ್ರಸಿದ್ಧಮಿಷನರೀಸ್ ಆಫ್‌ ಚಾರಿಟಿಎಂಬ ಸಂಸ್ಥೆಯಾಗಿ ಬೆಳೆಯಿತು.
ತೆರೇಸಾ ಅವರೇ ಹೇಳುವಂತೆ "ಹೊಟ್ಟೆಗೆ ಬಟ್ಟೆಗೆ ಇಲ್ಲದವರು, ಸೂರಿಲ್ಲದವರು, ಅಂಗವಿಕಲರು, ಕುರುಡರು, ಕುಷ್ಠರೋಗಿಗಳು, ಸಮಾಜಕ್ಕೆ ಬೇಡವಾದವರು, ಪ್ರೀತಿ ವಂಚಿತರು, ಜನತೆಯ ಆದರ-ಪೋಷಣೆ ಇಲ್ಲದೆ ಸಮಾಜದಲ್ಲಿ ಉಪೇಕ್ಷೆಗೆ ಈಡಾದವರು, ಸಮಾಜಕ್ಕೆ ಹೊರೆಯೆನಿಸಿ ಎಲ್ಲರಿಂದ ಪರಿತ್ಯಕ್ತರಾದವರು-ಇವರೆಲ್ಲರ ಸೇವೆ ಮಾಡುವುದೇ ಈ ಮಿಷನರಿಯ ಮೂಲ ಧ್ಯೇಯ"
ಈ ಸಂಸ್ಥೆ 13 ಸದಸ್ಯರ ಒಂದು ಸಣ್ಣ ಪ್ರಮಾಣದಲ್ಲಿಕಲ್ಕತ್ತದಲ್ಲಿ ಆರಂಭವಾಯಿತು.ಆದರೆ ಇಂದು ಸುಮಾರು 4,000ನನ್‌ಗಳನ್ನು ಹೊಂದಿದ್ದು,ಅನಾಥಾ ಶ್ರಮಗಳು, ಧರ್ಮಶಾಲೆಗಳು ಮತ್ತು ವಿಶ್ವಾದಾದ್ಯಂತ ದತ್ತಿ ಕೇಂದ್ರಗಳನ್ನು ಹೊಂದಿರುವ ಬೃಹತ್‌ ಸಂಸ್ಥೆಯಾಗಿದೆ.
ಆ ಮೂಲಕ ನಿರಾಶ್ರಿತರ, ಕುರುಡರ, ಅಂಗವಿಕಲರ, ವೃದ್ಧರ, ಮದ್ಯ ವ್ಯಸಿನಿಗಳ, ಬಡವರ, ನಿರಾಶ್ರಿತರ ಹಾಗೂ ಪ್ರವಾಹ ಸಂತ್ರಸ್ತರ, ಸಾಂಕ್ರಾಮಿಕ ರೋಗಕ್ಕೆ ಈಡಾದವರ ಮತ್ತು ಕ್ಷಾಮಕ್ಕೆ ತುತ್ತಾದವರ ಪಾಲನೆ, ಪೋಷಣೆ ಮಾಡುತ್ತಿದೆ.
ಕಲ್ಕತ್ತ ನಗರಾಡಳಿತ ನೀಡಿದ ಸ್ಥಳದಲ್ಲಿ ಮದರ್‌ ತೆರೇಸಾ ಮರಣ ಸಂಕಟದಲ್ಲಿರುವವರಿಗಾಗಿ ಮೊದಲ ಆಶ್ರಯಧಾಮವನ್ನು 1952ರಲ್ಲಿ ತೆರೆದರು. ಭಾರತೀಯ ಅಧಿಕಾರಿಗಳ ಸಹಕಾರದೊಂದಿಗೆ ಪಾಳುಬಿದ್ದಿದ್ದಹಿಂದೂ ದೇವಾಲಯವೊಂದನ್ನು ಕಾಳಿಘಾಟ್‌ ಹೋಮ್‌ ಫಾರ್‌ ದಿ ಡೈಯಿಂಗ್‌ ಎಂಬ ಹೆಸರಿನಲ್ಲಿ ಬಡವರಿಗಾಗಿ ಉಚಿತ ಧರ್ಮಶಾಲೆಯಾಗಿ ಪರಿವರ್ತಿಸಿದರು.
ನಂತರ ಅದರ ಹೆಸರನ್ನು ಕಾಳಿಘಾಟ್‌,ದಿ ಹೋಮ್‌ ಫಾರ್‌ ಪ್ಯೂರ್‌ ಹಾರ್ಟ್ ಎಂದು ಮರು ನಾಮಕರಣ ಮಾಡಿದರು.
ಈ ಆಶ್ರಯಧಾಮಕ್ಕೆ ಕರೆತರಲಾಗುವ ಜನರಿಗೆ ಸೂಕ್ತ ವೈದ್ಯಕೀಯ ಸೇವೆಗಳನ್ನು ನೀಡುತ್ತಿದ್ದರು; ಅಲ್ಲದೆ ಅವರವರ ಧರ್ಮದ ನಂಬಿಕೆಯ ಅನುಸಾರವೇ ಘನತೆಯಿಂದ ಸಾಯುವ ಅವಕಾಶವನ್ನು ರೋಗಿಗಳು ಪಡೆದಿದ್ದರು; ಮುಸ್ಲಿಮರಿಗೆ ಕುರಾನ್‌ ಅನ್ನು ಪಠಿಸುವ ಅವಕಾಶವಿತ್ತು; ಹಿಂದೂಗಳಿಗೆ ಪವಿತ್ರ ಗಂಗಾಜಲವನ್ನು ನೀಡಲಾಗುತ್ತಿತ್ತು; ಕ್ಯಾಥೊಲಿಕ್‌ ಕ್ರೈಸ್ತರಿಗೆ ಅವರ ಧರ್ಮದ ಅನುಸಾರ ಅಂತ್ಯ ಸಂಸ್ಕಾರ ಸಿಗುತ್ತಿತ್ತು. "ಇರುವಾಗ ಪ್ರಾಣಿಗಳಂತೆ ಬದುಕಿ, ಸಾಯುವಾಗ ಎಲ್ಲರಿಗೂ ಬೇಕಾದವರೂ, ಪ್ರೀತಿ ಪಾತ್ರರೂ ಆಗಿ ದೇವತೆಗಳಂತೆ ಸಾವನ್ನಪ್ಪುವಂಥ" "ಗೌರವಾನ್ವಿತ ಸಾವು," ಎಂದು ಇಲ್ಲಿನ ಸೇವೆಯನ್ನು ಅವರು ವರ್ಣಿಸುತ್ತಾರೆ.
ಕುಷ್ಠರೋಗ ಎಂದು ಜನಜನಿತವಾಗಿರುವ ಹಾನ್‌ಸೇನ್ಸ್‌ ಡಿಸೀಸ್‌ನಿಂದ ನರಳುವವರಿಗಾಗಿ ತೆರೇಸಾ ಕೂಡಲೇ ಮತ್ತೊಂದು ಆಶ್ರಯಧಾಮವನ್ನು ತೆರೆದರು.ಈ ಧರ್ಮ ಶಾಲೆಯನ್ನು ಶಾಂತಿ ನಗರ ಎಂದು ಕರೆಯಲಾಯಿತು. .ಮಿಷನರೀಸ್ ಆಫ್‌ ಚಾರಿಟಿ ಕಲ್ಕತ್ತಾದ ಉದ್ದಗಲಕ್ಕೂ ಕುಷ್ಠರೋಗಿಗಳ ಹಲವು ಚಿಕಿತ್ಸಾ ಕೇಂದ್ರಗಳನ್ನು ತೆರೆಯಿತು.ಇಲ್ಲಿ ಬರುವ ರೋಗಿಗಳಿಗೆ ಚಿಕಿತ್ಸೆ,ಬ್ಯಾಂಡೇಜ್ ಮತ್ತು ಊಟವನ್ನು ನೀಡಲಾಗುತ್ತಿತ್ತು.
ಮಿಷನರೀಸ್ ಆಫ್‌ ಚಾರಿಟಿ ಸಂಸ್ಥೆಗೆ ಬರುತ್ತಿದ್ದ ಕಳೆದು ಹೋದ ಮಕ್ಕಳ ಸಂಖ್ಯೆ ಹೆಚ್ಚುತ್ತಾ ಹೋಗಿದ್ದರಿಂದ, ಇವರಿಗಾಗಿ ಒಂದು ನೆಲೆ ನಿರ್ಮಿಸುವ ಅಗತ್ಯವಿದೆ ಎಂದು ಮದರ್‌ ತೆರೇಸಾ ಭಾವಿಸಿದರು.ಇವರು 1955ರಲ್ಲಿ ಮಕ್ಕಳಿಗಾಗಿ ಪರಿಶುದ್ಧ ಹೃದಯದ ತಾಣದಂತಿದ್ದ ನಿರ್ಮಲ ಶಿಶು ಭವನವನ್ನು ಸ್ಠಾಪಿಸಿದರು. ಇದು ಸೂರಿಲ್ಲದ ಯುವಕರ ಮತ್ತು ಅನಾಥರ ಸ್ವರ್ಗ ಎನಿಸಿತು.
ಮಿಷನರಿಯು ಆದಷ್ಟು ಬೇಗ ಹೊಸಬರನ್ನು ಮತ್ತು ದತ್ತಿ ನಿಧಿಗಳನ್ನು ಆಕರ್ಷಿಸಿತು,ಅಲ್ಲದೆ 1960ರ ವೇಳೆಗೆಧರ್ಮಶಾಲೆಗಳು,ಅನಾಥಾಶ್ರಮಗಳು,ಮತ್ತು ಕುಷ್ಠರೋಗದ ಚಿಕಿತ್ಸಾ ಕೇಂದ್ರಗಳನ್ನು ಭಾರತ ದಾದ್ಯಂತ ತೆರೆಯಿತು. ಆ ನಂತರ ಮದರ್‌ತೆರೇಸಾ ಮಿಷನರಿಯನ್ನು ವಿಶ್ವಾದಾದ್ಯಂತ ವಿಸ್ತರಿಸಿದರು.ವೆನಿಜುವೆಲಾದಲ್ಲಿ ತೆರೆಯಲಾದದ್ದೇ ಭಾರತದ ಹೊರಗೆ ಸ್ಥಾಪಿತವಾದ ಮೊದಲ ಧರ್ಮಶಾಲೆ. 1965ರಲ್ಲಿ ಆರಂಭಿಸಲಾದ ಈ ಧಾಮದಲ್ಲಿ ಐವರುಸಿಸ್ಟರ್‌ಗಳಿದ್ದರು.
ನಂತರ ರೋಮ್‌,ತಾನ್‌ಝೇನಿಯಾ,ಮತ್ತು 1968ರಲ್ಲಿ ಆಸ್ಟ್ರೇಲಿಯಾದಲ್ಲಿ ಮತ್ತಷ್ಟು ಕೇಂದ್ರಗಳನ್ನು ತೆರೆದರು.1970ರ ವೇಳೆಗೆ ಏಷ್ಯಾ, ಆಫ್ರಿಕಾ, ಯುರೋಪ್‌,ಮತ್ತುಯುನೈಟೆಡ್‌ ಸ್ಟೇಟ್ಸ್‌ಮುಂತಾದ ಹತ್ತು ಹಲವು ದೇಶಗಳಲ್ಲಿ ಧರ್ಮಶಾಲೆಗಳನ್ನು ಮತ್ತು ಸೇವಾ ಕೇಂದ್ರಗಳನ್ನು ತೆರೆದರು.
ಇವರ ತತ್ವ ಅಥವಾ ಚಿಂತನೆಗಳನ್ನು ಜಾರಿ ಮಾಡುವಾಗ ಹಲವಾರು ಟೀಕೆಗಳಿಗೆ ಒಳಗಾದವು.ಮದರ್‌ ತೆರೇಸಾ ಬಡತನವನ್ನು ತಗ್ಗಿಸುವುದರ ಬದಲು ಜನರನ್ನು ಜೀವಂತವಾಗಿ ಇರಿಸುವುದಕ್ಕಷ್ಟೇ ತಮ್ಮ ವ್ಯಾಪ್ತಿಯನ್ನು ಸೀಮಿತಗೊಳಿಕೊಂಡಿದ್ದಾರೆ, ಎಂದು ಡೇವಿಡ್‌ ಸ್ಕಾಟ್‌ ಟೀಕಿಸುತ್ತಾನೆ. ಜನರ ಸಂಕಟವನ್ನು ಕುರಿತಾದ ಇವರ ದೃಷ್ಟಿಕೋನ ಹಲವು ಟೀಕೆಗಳಿಗೆ ಗುರಿಯಾಗಿದೆ.’ಸಂಕಟ ಅಥವಾ ವೇದನೆ ಜನರು ಜೀಸಸ್‌ನ ಸಮೀಪ ಬರುವಂತೆ ಮಾಡುತ್ತದೆ ಎಂದು ತೆರೇಸಾ ಭಾವಿಸುತ್ತಾರೆ’ಎಂದು ಅಲ್ಬೆರ್ಟಾ ರಿಪೋರ್ಟ್‌ನಲ್ಲಿ ಪ್ರಕಟವಾಗಿರುವ ಲೇಖನವೊಂದರಲ್ಲಿ ಉಲ್ಲೇಖಿಸಲಾಗಿದೆ.
ಮಾರಣಾಂತಿಕ ರೋಗಗಳಿಗೆ ತುತ್ತಾಗಿ ಸಾವಿನ ದವಡೆಯಲ್ಲಿರುವವರಿಗೆ ಇವರ ಆಶ್ರಯಧಾಮದಲ್ಲಿ ನೀಡಲಾಗುವ ಚಿಕಿತ್ಸೆಯ ಗುಣಮಟ್ಟವನ್ನು ಹಲವು ವೈದ್ಯಕೀಯ ಪತ್ರಿಕೆ ಗಳು ಟೀಕಿಸಿವೆ.ದಿ ಲ್ಯಾನ್‌ಸೆಟ್‌ಮತ್ತುಬ್ರಿಟಿಷ್‌ ಮೆಡಿಕಲ್‌ ಜರ್ನಲ್‌ಪತ್ರಿಕೆಗಳು ಇವುಗಳಲ್ಲಿ ಗಮನಾರ್ಹವಾದವು.ಹೈಪೋಡರ್ಮಿಕ್‌ ಸೂಜಿಗಳ ಮರುಬಳಕೆ ಮಾಡಲಾಗುತ್ತದೆ.
ಎಲ್ಲ ರೋಗಿಗಳಿಗೂ ತಣ್ಣೀರಿನದೇ ಸ್ನಾನ, ರೋಗಿಗಳಿಗೆ ಕಳಪೆ ವಾಸಸ್ಥಾನ, ರೋಗ ಪತ್ತೆ ಮಾಡುವುದರಿಂದ ಹಿಡಿದು ನೀಡುವ ಚಿಕಿತ್ಸೆಯಲ್ಲಿ ಹಲವು ಆಧುನಿಕ ಚಿಕಿತ್ಸಾ ಪದ್ಧತಿಗಳ ನಿರಾಕರಣೆ- ಇವರ ಅಸಮಪರ್ಕಕ ದೃಷ್ಟಿಕೋನ ಎಂದು ಪತ್ರಿಕೆಗಳು ಖಂಡಿಸಿವೆ.
ದಿ ಲ್ಯಾನ್‌ಸೆಟ್‌ಪತ್ರಿಕೆಯ ಸಂಪಾದಕರಾದ ಡಾ.ರಾಬಿನ್ ಫಾಕ್ಸ್‌ ಇಲ್ಲಿನ ಚಿಕಿತ್ಸೆಯನ್ನು "ಎದ್ವಾ ತದ್ವಾ" ಎಂದು ವರ್ಣಿಸುತ್ತಾರೆ. ಇಲ್ಲಿ ವೈದ್ಯರ ಕೊರತೆ ಇರುವುದರಿಂದ ವೈದ್ಯಕೀಯ ಜ್ಞಾನವಿಲ್ಲದ ಸ್ವಯಂ ಸೇವಕರೇ ರೋಗಿಗಳ ಚಿಕಿತ್ಸೆಯ ಬಗ್ಗೆ ತೀರ್ಮಾನ ತೆಗೆದುಕೊಳ್ಳಬೇಕಾದ ಸ್ಥಿತಿ ಇಲ್ಲಿದೆ ಎನ್ನುತ್ತಾರೆ. ತೆರೇಸಾರ ಸಂಸ್ಥೆ ಗುಣಮುಖವಾಗಬಲ್ಲ ಮತ್ತು ಆಗದಿರುವ ರೋಗಿಗಳನ್ನು ಪ್ರತ್ಯೇಕಿಸುವುದಿಲ್ಲ. ಹೀಗಾಗಿ ರೋಗಗಳಿಂದ ಗುಣಮುಕ್ತರಾಗಿ ಬದುಕಬಹುದಾದ ರೋಗಿಗಳೂ ಕೂಡ ಮಾರಣಾಂತಿಕ ಸೋಂಕಿಗೆ ಒಳಗಾಗಿ ಚಿಕಿತ್ಸೆಯ ಕೊರತೆ ಎದುರಿಸಿ ಸಾವನ್ನಪ್ಪುವ ಗಂಡಾಂತರವಿದೆ ಎಂಬುದನ್ನು ಅವರು ಗಮನಿಸಿದ್ದಾರೆ.
ಮಿಷನರೀಸ್ ಆಫ್‌ ಚಾರಿಟಿ ಬ್ರದರ್ಸ್‌ 1963ರಲ್ಲಿ ಸ್ಥಾಪನೆಯಾಯಿತು,ಮತ್ತು ಸಿಸ್ಟರ್‌ಗಳ ಚಿಂತನಶೀಲ ಶಾಖೆ 1976ರಲ್ಲಿ ಸ್ಥಾಪನೆಗೊಂಡಿತು.ಮದರ್‌ ತೆರೇಸಾರ ಸಹೋದ್ಯೋಗಿ ಬಳಗದಲ್ಲಿ ಲೇ ಕ್ಯಾಥೊಲಿಕ್ಕರು ಮತ್ತು ನಾನ್‌ ಕ್ಯಾಥೊಲಿಕ್ಕರು ಸೇರಿಕೊಂಡರು.ಅನಾರೋಗ್ಯ ಪೀಡಿತರು ಮತ್ತು ನರಳುವ ಸಹೋದ್ಯೋಗಿಗಳು,ಮತ್ತು ಲೇ ಮಿಷನರೀಸ್ ಆಫ್‌ ಚಾರಿಟಿಯಲ್ಲಿ ಸೇರ್ಪಡೆಯಾದರು.
ಪ್ರೀಸ್ಟ್‌ಗಳ ಕೋರಿಕೆಗೆ ನೀಡಿದ ಉತ್ತರದಲ್ಲಿ,1981ರಲ್ಲಿ ಮದರ್‌ತೆರೇಸಾ ಪ್ರೀಸ್ಟ್‌ಗಳಿಗಾಗಿ'ಕಾರ್ಪಸ್‌ ಕ್ರಿಸ್ಟಿ ಮೂವ್‌ವೆಂಟ್‌' ಅನ್ನೂ ಆರಂಭಿಸಿದರು.
ಅಲ್ಲದೆ ಮಿಷನರೀಸ್‌ ಆಫ್‌ ಚಾರಿಟಿಯ ವೃತ್ತಿಪರ ಗುರಿಗಳನ್ನು ಅಧಿಕಾರಯುತ ಪ್ರೀಸ್ಟ್‌ಹುದ್ದೆಯ ಮೂಲಸೌಲಭ್ಯಗಳೊಂದಿಗೆ ಸಂಯೋಜನೆಗೊಳಿಸಲು 1984ರಲ್ಲಿ ಫಾದರ್‌.ಜೋಸೆಫ್‌ ಲ್ಯಾಂಗ್‌ಫೋರ್ಡ್ ಅವರೊಂದಿಗೆ ಸೇರಿ 'ಮಿಷನರೀಸ್‌ ಆಫ್‌ ಚಾರಿಟಿ ಫಾದರ್ಸ್' ಅನ್ನು ಆರಂಭಿಸಿದರು.
ಬರಿದಾದ ಆಕೆಯ ಸ್ಥಾನ ತುಂಬಲು ಅಧಿಕಾರವುಳ್ಳವರು ಪರಮಪದ ಪ್ರಾಪ್ತಿ ಪ್ರಕ್ರಿಯೆಯಲ್ಲಿ ತೊಡಗಿದರು. ಇದರ ಮೂರನೇ ಹಂತ ಸಂಭಾವ್ಯ ಸಂತ ಪದ ಗ್ರಹಣ.
ಈ ಪ್ರಕ್ರಿಯೆಯಲ್ಲಿ ಮದರ್‌ ತೆರೇಸಾರ ಇಂಟರ್‌ಸೆಷನ್‌ ನಲ್ಲಿ ನಡೆಯುವ 'ಪವಾಡ'ವನ್ನು ದಾಖಲಿಸಬೇಕಾಗುತ್ತದೆ. 2002ರಲ್ಲಿ ಮೋನಿಕ ಬೆಸ್ರ ಎನ್ನುವ ಭಾರತೀಯ ಮಹಿಳೆಯ ಮೇಲೆ ಮದರ್‌ ತೆರೇಸಾರ ಚಿತ್ರವಿರುವ ಲಾಕೆಟ್‌ ಒಂದನ್ನು ಇಟ್ಟು ಕಿಬ್ಬೊಟ್ಟೆಯಲ್ಲಿದ್ದ ಗೆಡ್ಡೆಯನ್ನು ಗುಣಪಡಿಸಿದ ಪವಾಡವನ್ನು ವ್ಯಾಟಿಕನ್‌ ಗುರ್ತಿಸಿತು.
ಬೆಳಕಿನ ಕಿರಣವೊಂದು ಚಿತ್ರದಿಂದ ಹೊರಹೊಮ್ಮಿತು, ಅದು ನನ್ನ ಕ್ಯಾನ್ಸರ್‌ ಗೆಡ್ಡೆಯನ್ನು ಗುಣಪಡಿಸಿತು ಎಂದು ಮೋನಿಕ ಬೆಸ್ರ ಹೇಳಿದರು. ಬೆಸ್ರ ಅವರ ಕೆಲವು ವೈದ್ಯಕೀಯ ಸಿಬ್ಬಂದಿಯನ್ನೂ ಒಳಗೊಂಡಂತೆ ಕೆಲವು ಟೀಕಾಕಾರರು ಮತ್ತು ಬೆಸ್ರಾಳ ಗಂಡ ಆರಂಭದಲ್ಲಿ ನೀಡಿದ್ದ ಪಾರಂಪರಿಕ ವೈದ್ಯಕೀಯ ಚಿಕಿತ್ಸೆ ಗೆಡ್ಡೆಯನ್ನು ಹೋಗಲಾಡಿಸಿತು ಎಂದು ಸಮರ್ಥಿಸಿದರು.
ಕೋಶ ಕ್ಷಯರೋಗದಿಂದ ಉದ್ಭವಿಸಿತ್ತೇ ವಿನಾ ಕ್ಯಾನ್ಸರ‍್ ಆಗಿರಲೇ ಇಲ್ಲ ಎಂದು ಬೆಸ್ರಾಳಿಗೆ ಚಿಕಿತ್ಸೆ ನೀಡಿದ್ದ ಡಾ.ರಾಜನ್‌ ಮುಸ್ತಾಫಿ ನ್ಯೂಯಾರ್ಕ್ ಟೈಮ್ಸ್‌ ಗೆ ಹೇಳಿಕೆ ನೀಡಿದ. "ಅದು ಪವಾಡವಲ್ಲ….ಅವಳು ಸುಮಾರು ಒಂಭತ್ತು ತಿಂಗಳಿಂದ ಒಂದು ವರ್ಷದವರೆಗೆ ಔಷಧ ಸೇವಿಸುತ್ತಿದ್ದಳು" ಎಂದು ಅವರು ಸಮರ್ಥಿಸಿದರು. ಮೋನಿಕಾರ ವೈದ್ಯಕೀಯ ದಾಖಲೆಗಳು ಸೋನೋಗ್ರಾಮ್‌, ಸೂಚಿತ ಔಷಧಿಗಳು, ವೈದ್ಯರ ಸಲಹಗಳನ್ನು ಒಳಗೊಂಡಿವೆ.
ಅಲ್ಲದೆ ಅಲ್ಲಿನ ಉಲ್ಲೇಖಗಳು ಅದು ಪವಾಡವೋ ಇಲ್ಲ ಚಿಕಿತ್ಸೆಯಿಂದ ಗುಣಪಡಿಸಿದ್ದೋ ಎನ್ನುವುದನ್ನು ನಿರೂಪಿಸುತ್ತವೆ ಎಂದು ಪವಾಡ ವಿರೋಧಿಗಳು ವಾದ ಮಂಡಿಸಿದರು. ಮಿಷನರೀಸ್ ಆಫ್‌ ಚಾರಿಟಿಯ ಸಿಸ್ಟರ್‌ ಬೆಟ್ಟ ಈ ಎಲ್ಲ ವಿವರಗಳನ್ನೂ ಹಿಡಿದುಕೊಂಡಿದ್ದಾರೆ ಎಂದು ಮೋನಿಕ ಹೇಳಿದರು. ಪ್ರಕಟಣೆಗೆ "ಪ್ರತಿಕ್ರಿಯೆ ಇಲ್ಲ"ಎಂಬ ಹೇಳಿಕೆ ನೀಡಿದ ಸಿಸ್ಟರ್‌ ಬೆಟ್ಟ ಕೈಚೆಲ್ಲಿದರು.
ಈ ಕಾಯಿಲೆಗೆ ಚಿಕಿತ್ಸೆಯಿಲ್ಲದೆಯೇ ಗುಣಮುಖವಾಗಿರುವುದೊಂದು ಪವಾಡ ಎಂದು ಘೋಷಿಸುವಂತೆ ಕ್ಯಾಥೊಲಿಕ್‌ ಚರ್ಚ್‌ನಿಂದ ಅವರ ಮೇಲೆ ಒತ್ತಡ ಬಂದಿತ್ತು ಎಂದು ಮೋನಿಕ ವೈದ್ಯಕೀಯ ಚಿಕಿತ್ಸೆ ಪಡೆಯುತ್ತಿದ್ದ ಬಾಲೂರ್‌ಘಾಟ್‌ ಆಸ್ಪತ್ರೆಯ ಅಧಿಕಾರಿಗಳು ತಿಳಿಸಿದ್ಧಾರೆ.
ಮದರ್‌ ತೆರೇಸಾರ ಪರಮಪದ ಪ್ರಾಪ್ತಿ ಮತ್ತು ಸಂತ ಪದ ಗ್ರಹಣ ಪ್ರಕ್ರಿಯೆಯಲ್ಲಿ ಸಾಕ್ಷಿಯಾಗಿ ಭಾಗಿಯಾಗಲು ವ್ಯಾಟಿಕನ್‌ ಕ್ರಿಸ್ಟೋಫರ್‌ ಹಿಚೆನ್ಸ್‌ ಅವರನ್ನು ಆಹ್ವಾನಿಸಿತ್ತು. ಈ ಪ್ರಕ್ರಿಯೆಯಲ್ಲಿ ಇವರು ಏಕೈಕ ಸಾಕ್ಷಿ. 'ಪವಾಡ'ದ ಉದ್ದೇಶ ಈಡೇರಿಸುವುದೇ ಈ ವಿಧಿ ವೀಧಾನದ್ದೂ ಆಗಿದೆ ಎಂಬ ಕಾರಣದ ಮೇಲೆ "ಡೆವಿಲ್ಸ್‌ ಅಡ್ವೊಕೇಟ್‌" ಎಂಬ ಸಾಂಪ್ರದಾಯಕ ವಿಧಿಯ ಮೇಲೆ ವ್ಯಾಟಿಕನ್ ನಿಷೇಧ ಹೇರಿತ್ತು.
ಅದಕ್ಕೆಂದೇ ಹಿಚೆನ್ಸ್ ಅವರನ್ನು ನೆರವೇರಿತೆನ್ನಲಾದ ಎಲ್ಲ ಪ್ರಕ್ರಿಯೆಯ ವಿರುದ್ಧ ಸಾಕ್ಷ್ಯ ನೀಡಲು ಕರೆಸಲಾಗಿತ್ತು. "ಜನರಿಗೆ ಸಹಾಯ ಮಾಡುವುದು ಅವರ ಉದ್ದೇಶ ಆಗಿರಲಿಲ್ಲ" ಎಂದು ಹಿಚೆನ್ಸ್‌ ವಾದಿಸಿದರು, ಅಲ್ಲದೆ ಸ್ವೀಕರಿಸಿದ ದಾನದ ಹಣವನ್ನು ಖರ್ಚು ಮಾಡುವ ವಿಚಾರದಲ್ಲಿ ಇವರು ದಾನಿಗಳಿಗೆ ಸುಳ್ಳು ಹೇಳಿದರು ಎಂದು ಹಿಚೆನ್ಸ್‌ ಆಪಾದಿಸಿದರು.
" ಅವರು ಬಡತನವನ್ನು ತಗ್ಗಿಸಲು ಕೆಲಸ ಮಾಡುತ್ತಿರ ಲಿಲ್ಲ ಎಂಬುದನ್ನು ಅವರೊಂದಿಗೆ ಮಾತನಾಡುತ್ತಿದ್ದಾಗ ನಾನು ಕಂಡುಕೊಂಡೆ." ಎಂದು ಹಿಚೆನ್ಸ್‌ ಹೇಳುತ್ತಾರೆ. "ಅವರು ಕ್ಯಾಥೊಲಿಕ್‌ ಸಮುದಾಯವನ್ನು ವಿಸ್ತರಿಸುವ ಉದ್ದೇಶದಿಂದ ಕೆಲಸ ಮಾಡುತ್ತಿದ್ದರು. ’ನಾನು ಸಮಾಜ ಸೇವಕಿಯಲ್ಲ’ ಎಂದು ಅವರೇ ಹೇಳಿದ್ದರು. ಅದಕ್ಕೋಸ್ಕರ ನಾನಿದನ್ನು ಮಾಡುವುತ್ತಿಲ್ಲ. ಕ್ರಿಸ್ತನಿಗಾಗಿ ಇದನ್ನೆಲ್ಲ ಮಾಡುತ್ತೇನೆ. ಚರ್ಚ್‌‌ಗಾಗಿ ಮಾಡುತ್ತೇನೆ’."ದಿ ಡಿಬೇಟ್‌ ಓವರ‍್ ಸೇಂಟ್‌ವುಡ್‌ . . ನ್ಯೂಸ್‌ . 26 ಮೇ 2007ರಂದು ಪುನರ್‌ಸಂಪಾದಿಸಲಾಗಿದೆ.
ಪರಮ ಪದ ಪ್ರಾಪ್ತಿ ಮತ್ತು ಸಂತ ಪದ ಗ್ರಹಣಕ್ಕೆ ತೆರೇಸಾ ಅರ್ಹರೇ ಎನ್ನುವುದನ್ನು ಪರೀಕ್ಷಿಸುವ ಪ್ರಕ್ರಿಯೆಯಲ್ಲಿ ರೋಮನ್ ಕ್ಯುರಿಯಾ ತೆರೇಸಾರ ಬದುಕು ಮತ್ತು ಸೇವೆಗಳ ಮೇಲೆ ಬಂದಿರುವ ಪ್ರಕಟಿತ ಮತ್ತು ಅಪ್ರಕಟಿತ ಟೀಕಾ ಪ್ರಹಾರಗಳ ದಾಖಲೀಕರಣದ ಬಹುದೊಡ್ಡ ಕೆಲಸವನ್ನು ಗಂಭೀರವಾಗಿ ಪರ್ಯಾಲೋಚಿಸಿತು.
ಹಿಚೆನ್ಸ್‌ ಮಾಡಿರುವ ಆರೋಪಗಳನ್ನು ಇಂಥದೇ ವಿಚಾರಗಳ ಹೊಣೆ ಹೊತ್ತಿರುವ ಏಜೆನ್ಸಿಯಿಂದ ತನಿಖೆ ನಡೆಸಲಾಗಿದೆ. ಸಂತರ ಕಾರಣದಿಂದ ಹುಟ್ಟಿರುವ ಧಾರ್ಮಿಕ ಕೂಟಗಳು ಮದರ್‌ ತೆರೇಸಾರ ಪರಮಪದ ಪ್ರಾಪ್ತಿಗೆ ಯಾವುದೇ ಅಡ್ಡಿಯಿಲ್ಲ ಎಂದಿವೆ ಎಂದು ಏಜೆನ್ಸಿ ಪತ್ತೆ ಮಾಡಿದೆ ಎಂದು ವ್ಯಾಟಿಕನ್‌ ಅಧಿಕಾರಿಗಳು ಹೇಳುತ್ತಾರೆ.
ಅವರಿಗೆ ಬಂದ ಟೀಕಾಸ್ತ್ರಗಳನ್ನು ಗಮನಿಸಿದ ಕೆಲವು ಕ್ಯಾಥೊಲಿಕ್‌ ಬರಹಗಾರರು ತೆರೇಸಾರನ್ನು ವಿವಾದಗಳ ಸಂಕೇತ ಎಂದು ಕರೆದಿದ್ದಾರೆ.
ಮದರ್‌ ತೆರೇಸಾರ ಪರಮಪದ ಪ್ರಾಪ್ತಿ ಅಕ್ಟೋಬರ‍್ 19, 2003ರಂದು ನೆರವೇರಿತು. ಆದ್ದರಿಂದ ಅವರ ಹೆಸರಿನೊಂದಿಗೆ "ಪವಿತ್ರ" ಎಂಬ ಗೌರವ ಸೂಚಕ ಪದ ಸೇರ್ಪಡೆಯಾಯಿತು. ಸಂತ ಪದಗ್ರಹಣನೀಡಲು ಎರಡನೇ ಬಾರಿಗೆ ಅವರಿಂದ ಪವಾಡ ಜರುಗಬೇಕು.
ಮದರ್‌ ತೆರೇಸಾ ಒಬ್ಬ ಮಹಾ ಮಾನವತಾವಾದಿಯಾಗಿ ಬಡವರ, ನಿರ್ಗತಿಕರ, ರೋಗಿಗಳ, ಅನಾಥರ, ವೃದ್ಧರ ಪರವಾಗಿ ಸಲ್ಲಿಸಿದ ಸೇವೆಯನ್ನು ಪರಿಗಣಿಸಿ ಇವರಿಗೆ ವಿಶ್ವದ ಅತ್ಯುನ್ನತ ನೊಬೆಲ್‌ ಶಾಂತಿ ಪ್ರಶಸ್ತಿ ನೀಡಿ ಗೌರವಿಸಲಾಗಿದೆ.
ಮದರ್‌ ತೆರೇಸಾರ ಪರಮಪದ ಪ್ರಾಪ್ತಿ ಮತ್ತು ಸಂತ ಪದ ಗ್ರಹಣ ಪ್ರಕ್ರಿಯೆಯಲ್ಲಿ ಸಾಕ್ಷಿಯಾಗಿ ಭಾಗಿಯಾಗಲು ವ್ಯಾಟಿಕನ್‌ ಕ್ರಿಸ್ಟೋಫರ್‌ ಹಿಚೆನ್ಸ್‌ ಅವರನ್ನು ಆಹ್ವಾನಿಸಿತ್ತು.
ಮದರ್‌ ತೆರೇಸಾರ ಮಾತೃ ಭೂಮಿಯಾದ ಅಲ್ಬೇನಿಯಾ ಇವರಿಗೆ 1994ರಲ್ಲಿ ಗೋಲ್ಡನ್‌ ಆನರ್‌ ಆಫ್ ದಿ ನೇಷನ್‌ ಪ್ರಶಸ್ತಿ ಪ್ರಧಾನ ಮಾಡಿ ಗೌರವಿಸಿತು.
ಮದರ್‌ ತೆರೇಸಾರಿಗೆ 1962ರಲ್ಲಿ ಪದ್ಮಶ್ರೀ ಪ್ರಶಸ್ತಿ ನೀಡಿ ಭಾರತ ಸರ್ಕಾರ ತನ್ನ ಗೌರವ ಸಲ್ಲಿಸಿತು.
ಇವರ ಅಂತರಾಷ್ಟ್ರೀಯ ಅರಿವು ಹಾಗೂ ದಕ್ಷಿಣ ಮತ್ತು ಪೂರ್ವ ಏಷ್ಯಾದಲ್ಲಿ ಸಲ್ಲಿಸಿದ ಸೇವೆಗೆ ಫಿಲಿಪ್ಪೈನ್ಸ್ ಮೂಲದ ರಾಮನ್‌ ಮ್ಯಾಗ್ಸೆಸೆ ಪ್ರಶಸ್ತಿ1962ರಲ್ಲಿ ಇವರ ಮುಡಿಗೇರಿತು.
ಮೇಲಿನ ವಾಕ್ಯಗಳ ಉಲ್ಲೇಖದೊಂದಿಗೆ ಅವರಪಾಸ್ಟ್ಯುಲೇಟರ್‌ ಆಗಿದ್ದ ರೆವರೆಂಡ್‌ ಬ್ರಿಯಾನ್‌ ಕೊಲೊಡೀಜಕ್‌, ಅವರ ಮಾತುಗಳನ್ನು ಕೆಲವರು ತಪ್ಪಾಗಿ ಅರ್ಥೈಸುವ ಅಪಾಯವಿತ್ತು. ಆದರೆ ದೇವರು ತಮ್ಮ ಮೂಲಕ ಕೆಲಸ ಮಾಡುತ್ತಿದ್ದಾನೆ ಉಳಿದದ್ದೆಲ್ಲ ಕುಂದಿಹೋಗುತ್ತದೆ ಎನ್ನುವ ಅವರ ನಂಬಿಕೆ, ಮತ್ತು ದೇವರೊಂದಿಗೆ ಒಂದು ಆಪ್ತ ಸಲಿಗೆಯ ಕಳೆದುಹೋದ ಸಂದರ್ಭದಲ್ಲೂ ಅವರು ದೇವರ ಅಸ್ತಿತ್ವವನ್ನು ಪ್ರಶ್ನಿಸಲಿಲ್ಲ.
ಸಂತ ಪದ ಪಥಕ್ಕೆ ಇವರ ಚಿಂತನೆಗಳು ಚರ್ಚಿನ ಅಂಗೀಕಾರ ಹಾದಿಯಲ್ಲಿ ಅಡ್ಡಿ ಆತಂಕಗಳಾಗಬಹುದು ಎಂಬುದು ಕೆಲವರ ಸಂಶಯವಾಗಿತ್ತು. ಆದರೆ ಈ ಸಂಶಯದ ವೈರುಧ್ಯವೇ ಸತ್ಯ; ಪಾವಿತ್ರೀಕರಿಸುವ ಅತೀಂದ್ರಿಯ ಅನುಭವಗಳೊಂದಿಗೆ ಇದು ಬಹಳ ಸ್ಥಿರವಾಗಿರುತ್ತದೆ. ಹತ್ತು ವರ್ಷಗಳ ಅನುಮಾನದ ನಂತರ,ಮದರ್‌ ತೆರೇಸಾ ಒಂದು ಸಣ್ಣ ಅವಧಿಯ ನವೀಕೃತ ನಂಬಿಕೆ ಎಂದು ವರ್ಣಿಸಿದ್ದಾರೆ,
ಪೋಪ್‌ ಪೀಯುಸ್‌ 1958ರಲ್ಲಿ ಕಾಲವಶರಾದ ಸಮಯದಲ್ಲಿ, ಅವರ ಆತ್ಮಕ್ಕೆ ಶಾಂತಿ ಕೋರಿ ರಿಕ್ವಿಯೆಮ್‌ ಮಾಸ್‌ನಲ್ಲಿ ಪ್ರಾರ್ಥನೆ ಸಲ್ಲಿಸುತ್ತಿದ್ದಾಗ,"ದೀರ್ಘಾವಧೀ ಕತ್ತಲೆ: ವಿಚಿತ್ರ ವೇದನೆ" ಯಿಂದ ತಮಗೆ ಬಿಡುಗಡೆ ದೊರೆತಿತ್ತು ಎಂದು ಅವರು ಹೇಳಿದರು. ಆದರೂ, ಐದು ವಾರಗಳ ನಂತರ, ನಂಬಿಕೆಯಲ್ಲಿದ್ದ ಅವರ ಕಷ್ಟಗಳನ್ನು ವಿವರಿಸಿದರು.
ಪಾಪ ನಿವೇದಕರಿಗೆ ಮತ್ತು ಹಿರಿಯರಿಗೆ ಸುಮಾರು 66-ವರ್ಷಗಳಿಗೂ ಹೆಚ್ಚು ಕಾಲ ಹಲವಾರು ಪತ್ರಗಳನ್ನು ತೆರೇಸಾ ಬರೆದಿದ್ದಾರೆ."ಜೀಸಸ್‌ಗಿಂತಲೂ ನನ್ನ ಬಗ್ಗೆ ಜನ ಹೆಚ್ಚು ಚಿಂತಿಸುತ್ತಾರೆ" ಎಂಬ ಕಾಳಜಿಯಿಂದ ಅವರು ತಮ್ಮ ಪತ್ರಗಳನ್ನು ನಾಶಪಡಿಸುವಂತೆ ಕೋರಿದ್ದರು.
ಆದರೂ ಈ ಕೋರಿಕೆಯಂತೆ ಅವನ್ನು ನಾಶಪಡಿಸುವುದರ ಬದಲಾಗಿ ಆ ಪತ್ರ ವ್ಯವಹಾರಗಳನ್ನು ಮದರ್‌ ತೆರೇಸಾ: ಕಮ್‌ ಬೀ ಮೈ ಲೈಟ್‌ ಕೃತಿಯಲ್ಲಿ ಸಂಕಲಿಸಲಾಗಿದೆ.
ಸಾರ್ವಜನಿಕವಾಗಿ ಬಿಡುಗಡೆಯಾದ ಆಧ್ಯಾತ್ಮಿಕ ಆಪ್ತಮಿತ್ರ ರೆವರೆಂಡ್‌ ಮೈಕೇಲ್‌ ವ್ಯಾನ್‌ ಡೆರ್‌ ಪೀಟ್‌ ಅವರಿಗೆ ಬರೆದ ಪತ್ರವೊಂದರಲ್ಲಿ "ಜೀಸಸ್‌ ನಿಮಗಾಗಿ ವಿಶೇಷ ಪ್ರೀತಿ ಹೊಂದಿದ್ದಾನೆ. ನನಗೆ, ನಾನು ದಿಟ್ಟಿಸುವ ಮತ್ತು ಕಾಣಿಸದ,ಮೌನ ಮತ್ತು ಶೂನ್ಯ ಭಾವನೆಗಳು ಬಹಳ ಅತ್ಯುನ್ನತವಾದವು, -ಆಲೈಸು ಮತ್ತು ಕೇಳಬೇಡ -ನಾಲಿಗೆ ಚಲಿಸುತ್ತದೆ ಆದರೆ ಮಾತನಾಡುವುದಿಲ್ಲ.ನನಗಾಗಿ ನೀನು ಪ್ರಾರ್ಥಿಸಬೇಕು-ಅವನ ಕೈಗಳನ್ನು ಮುಕ್ತಗೊಳಿಸಬೇಕು." ಎಂದು ಬರೆದಿದ್ದರು.
ಮದರ್‌ ತೆರೇಸಾರ ಬರವಣಿಗೆಯನ್ನು "ನಂಬಿಕೆಯ ಬಿಕ್ಕಟ್ಟಿನ" ಸೂಚನೆ ಎಂದು ಸುದ್ದಿ ಮೂಲಗಳು ಉಲ್ಲೇಖಿಸಿದವು. ತೆರೇಸಾರ ವೈಯಕ್ತಿಕ ನಂಬಿಕೆಗಳು ಮತ್ತು ಈಡೇರಿಸಿದ ಕಾರ್ಯಗಳಿಗಿಂತಲೂ ಮುಖ್ಯವಾಗಿ ಪ್ರಚಾರಕ್ಕೆಂದೇ ಅವರ ಸಾರ್ವಜನಿಕ ವರ್ಚಸ್ಸನ್ನು ರೂಪುಗೊಳಿಸಲಾಗಿದೆ ಎಂದು ಅವರ ಬರವಣಿಗೆಯನ್ನು ಅವಲೋಕಿಸಿರುವ ಕ್ರಿಸ್ಟೋಫರ್‌ ಹಿಚೆನ್ಸ್‌ರಂತಹ ಕೆಲವು ಟೀಕಾಕಾರರ ಅಭಿಮತ. "ಹಾಗಿದ್ದರೆ, ಯಾವುದು ಹೆಚ್ಚು ಗಮನಾರ್ಹ: ನಂಬಲರ್ಹವಾದದ್ದು ಅವರ ಅಸಾಧಾರಣವಾದ ಎಲ್ಲ ಸಾಧನೆಗಳ ಲ್ಲೊಂದಾದರೆ, ತಮ್ಮದೇ ಆದ ನಂಬಿಕೆಯನ್ನು ಕೆಳೆದುಕೊಂಡ ಸತ್ಯವನ್ನು ಧೈರ್ಯದಿಂದ ಎದುರಿಸಬೇಕೆನ್ನುವು‌ದೇ, ಅಥವಾ ಚರ್ಚ್‌ ಅದನ್ನು ಅನುಕೂಲಕರ ಪ್ರಚಾರದ ಪ್ರತಿಮೆಯಂತೆ ಕಾರ್ಯಾಚರಣೆಗೆ ತರುವಲ್ಲಿ ದುಡಿಸಿಕೊಳ್ಳುವುದೇ?
ವಾಸ್ತವವಾಗಿ ನಂಬಿಕೆಗೆ ಮಂಗಳ ಹಾಡಿದ ಗೊಂದಲಮಯ ವಯೋವೃದ್ಧೆಗೆ ತಿಳಿಯದಾಯಿತೇ?
ಆದರೂ, ಕಮ್‌ ಬೀ ಮೈ ಲೈಟ್‌ ಕೃತಿಯ ಸಂಪಾದಕ ಬ್ರಿಯಾನ್‌ ಕೋಲೋಡೀಜುಕ್‌ ಹಾಗೂ ಇತರರು, ಕೆಲವು ಆಧ್ಯಾತ್ಮಿಕ ಗುರುಗಳ ಏಳಿಗೆಯಲ್ಲಿ ಒಂದು ನಿರ್ದಿಷ್ಟ ಹಂತವನ್ನು ವಿವರಿಸಲು "ಡಾರ್ಕ್‌ ನೈಟ್‌ ಆಫ್‌ ದಿ ಸೋಲ್‌ " ಎನ್ನುವ ಪರಿಕಲ್ಪನೆಯನ್ನು ಸೃಷ್ಟಿಸಿದ 16ನೇ ಶತಮಾನದ ಅನುಭಾವಿ ಸೇಂಟ್‌. ಜಾನ್‌ ಆಫ್‌ ದಿ ಕ್ರಾಸ್‌ ನೊಂದಿಗೆ ಹೋಲಿಕೆ ನಡೆಸಿದ್ದಾರೆ. ತೆರೇಸಾರ ಸಂತ ಪದ ಪ್ರಾಪ್ತಿಯ ದಾರಿಯಲ್ಲಿ ಆ ಪತ್ರಗಳು ಅವರಿಗೆ ತೊಡಕಾಗುವುದಿಲ್ಲ ಎನ್ನುವುದನ್ನು ವ್ಯಾಟಿಕನ್‌ ಸೂಚಿಸಿದೆ. ಈ ಕೃತಿಯನ್ನು ನಿಜಕ್ಕೂ ಸಂಪಾದಿಸಿದ್ದು, ಅವರ ಪಾಸ್ಟ್ಯುಲೇಟರ್‌ ಆಗಿದ್ದ ರೆವರೆಂಡ್‌. ಬ್ರಿಯಾನ್‌ ಕೋಲೋಡೀಜುಕ್‌ ಅವರೇ.
ಡೀಯುಸ್‌ ಕ್ಯಾರಿಟಾಸ್‌ ಎಸ್ಟ್‌,ಬೆನೆಡಿಕ್ಟ್‌ ತಮ್ಮ ಮೊದಲ ಎನ್‌ಸೈಕ್ಲಿಕಲ್‌ 'ನಲ್ಲಿ ಕಲ್ಕತ್ತಾದ ತೆರೇಸಾರನ್ನು ಮೊರು ಬಾರಿ ಸ್ಮರಿಸಿದ್ದಾರೆ, ಅಲ್ಲದೆ ಅವರ ಎನ್‌ಸೈಕ್ಲಿಕಲ್‌ನ ಒಂದು ಮುಖ್ಯವಾದ ಅಂಶವನ್ನು ವಿವರಿಸಲು ತೆರೇಸಾರ ಜೀವನವನ್ನು ನಿರ್ದಶನವಾಗಿ ಬಳಸಿಕೊಂಡಿದ್ದಾರೆ. " ಕಲ್ಕತ್ತಾದ ಪೂಜ್ಯ ತೆರೇಸಾರ ಸ್ಪಷ್ಟ ಚಿತ್ರಣ ನಮ್ಮ ಕಣ್ಮುಂದಿದೆ:ಪ್ರಾರ್ಥನೆಯಲ್ಲಿ ದೇವರಿಗೆ ಮೀಸಲಾಗಿರುವ ಕಾಲ, ನಮ್ಮ ನೆರೆಹೊರೆಯವರಿಗೆ ನಾವು ನೀಡುವ ಪರಿಣಾಮಕಾರಿ ಮತ್ತು ಪ್ರೀತಿಯ ಸೇವೆಯಿಂದ ನಮ್ಮನ್ನು ಹಿಂದೆಳೆಯುವುದಿಲ್ಲ, ಮಾತ್ರವಲ್ಲ ಸೇವೆಯ ಅಕ್ಷಯಗಣಿಯೂ ಹೌದು ಎನ್ನುವ ಸತ್ಯದ ಸ್ಪಷ್ಟ ನಿರೂಪಣೆ ಸಿಗುತ್ತದೆ."
"ಮಾನಸಿಕ ಧ್ಯಾನ ಮತ್ತು ಆಧ್ಯಾತ್ಮಿಕ ಪಠಣಗಳಿಂದ ಮಾತ್ರ ನಾವು ಪ್ರಾರ್ಥನೆಯಲ್ಲಿ ತೊಡಗುವುದನ್ನು ವಿಕಾಸಗೊಳಿಸಬಹುದು." ಎನ್ನುತ್ತಾರೆ ಮದರ್‌ ತೆರೇಸಾ.
ಫ್ರಾನ್ಸಿಸ್‌ ಅವರ ಶಾಂತಿ ಪ್ರಾರ್ಥನೆಯನ್ನು ಪ್ರತಿದಿನ ಬೆಳಗ್ಗೆ ಕಮ್ಯುನಿಯನ್‌ನ ನಂತರ ಕೃತಜ್ಞತಾ ಸಲ್ಲಿಕೆಯ ಅವಧಿಯಲ್ಲಿ ಮತ್ತು ಹಲವು ಪ್ರತಿಜ್ಞೆಗಳಲ್ಲಿ ಹಾಗೂ ಪ್ರಾಧಾನ್ಯತೆಯ ಅವರ ಪಾದ್ರಿವರ್ಗ ಪಠಿಸುತ್ತದೆ. ಇವೆರಡರಲ್ಲೂ ಸಾಮ್ಯತೆ ಇದೆ.
ಫ್ರಾನ್ಸಿನ್‌ ಬಡತನ, ಶೀಲ ಸಂಪನ್ನತೆ , ವಿಧೇಯತೆ, ಮತ್ತು ಕ್ರಿಸ್ತನಿಗೆ ಶರಣಾಗತಿ, ಈ ಮೌಲ್ಯಗಳನ್ನು ಒತ್ತಿ ಹೇಳಿದರು. ಜೀವನದ ಬಹು ಭಾಗವನ್ನು ಇವರು ಬಡವರ ಸೇವೆಗಾಗಿ,ಅದರಲ್ಲೂ ವಿಶೇಷವಾಗಿ ತಮ್ಮ ಸುತ್ತಮುತ್ತ ವಾಸಿಸುತ್ತಿದ್ದ ಪ್ರದೇಶದಲ್ಲಿದ್ದ ಕುಷ್ಠರೋಗಿಗಳ ಸೇವೆಗಾಗಿ ಅರ್ಪಿಸಿಕೊಂಡಿದ್ದರು.
ಸೀಜ್‌ ಆಫ್‌ ಬೀರಟ್‌ ಎತ್ತರದಲ್ಲಿ 1982ರಲ್ಲಿ, ಮದರ್‌ ತೆರೇಸಾ ಇರ್ಸೇಲಿ ಸೇನೆ ಮತ್ತು ಪ್ಯಾಲೆಸ್ತೇನಿನ ಗೆರಿಲ್ಲಾಗಳ ನಡುವೆ ತಾತ್ಕಾಲಿಕ ಯುದ್ಧ ವಿರಾಮ ಘೋಷಿಸಲು ಮಧ್ಯಸ್ಥಿಕೆ ವಹಿಸುವ ಮೂಲಕ ಫ್ರಂಟ್‌ಲೈನ್‌ ಆಸ್ಪತ್ರೆಯಲ್ಲಿ ಸಿಲುಕಿಕೊಂಡಿದ್ದ 37 ಮಕ್ಕಳನ್ನು ಅಪಾಯದಿಂದ ಪಾರುಮಾಡಿದ್ದರು.
ಧ್ವಂಸಗೊಂಡಿರುವ ಆಸ್ಪತ್ರೆಗಳಲ್ಲಿ ಸಿಲುಕಿಕೊಂಡಿದ್ದ ಯುವ ರೋಗಿಗಳನ್ನು ಅಲ್ಲಿಂದ ಪಾರುಮಾಡಲು ಇವರು ರೆಡ್‌ ಕ್ರಾಸ್ ಕಾರ್ಯಕರ್ತರೊಡನೆ ಸೇರಿ ಯುದ್ಧವಲಯ ದುದ್ದಕ್ಕೂ ತಿರುಗಾಡಿದ್ದರು.
ಮುಕ್ತ ವಾತಾವರಣ ಎಂಬುದು ಪೂರ್ವ ಯುರೋಪ್‌ನಲ್ಲಿ 1980ರ ದಶಕದಲ್ಲಿ ಏರುಗತಿಯಲ್ಲಿದ್ದ ಸನ್ನಿವೇಶದಲ್ಲಿ, ಇವರು ತಮ್ಮ ಸೇವಾ ಕಾರ್ಯಗಳನ್ನು ಕಮ್ಯುನಿಸ್ಟ್‌ ಆಡಳಿತವಿರುವ ರಾಷ್ಟ್ರಗಳಿಗೂ ವಿಸ್ತರಿಸಿ, ಹತ್ತು ಹಲವು ಯೋಜನೆಗಳನ್ನು ಆರಂಭಿಸಿ ದರು. ಆದರೆ ಹಿಂದೆ ಇದೇ ರಾಷ್ಟ್ರಗಳು ಮಿಷನರೀಸ್ ಆಫ್‌ ಚಾರಿಟಿ ಸಂಸ್ಥೆಯ ಯೋಜನೆಗಳನ್ನು ತಿರಸ್ಕರಿಸಿದ್ದವು.
ಗರ್ಭಪಾತ ಮತ್ತು ವಿವಾಹ ವಿಚ್ಛೇದನದ ಕುರಿತು ಇವರು "ಯಾರು ಏನೇ ಹೇಳಲಿ, ನೀವದನ್ನು ನಗುಮೊಗದಿಂದ ಸ್ವೀಕರಿಸಿ ಮತ್ತು ನಿಮ್ಮದೇ ನಿಲುವಿನ ಕೆಲಸವನ್ನು ನೀವು ಮಾಡಿ" ಎಂದು ನೀಡಿದ ಹೇಳಿಕೆಗೆ ಬಂದ ಟೀಕಾಸ್ತ್ರಗಳಿಗೆ ಇವರು ಎದೆಗುಂದಲಿಲ್ಲ.
ಇಥಿಯೋಪಿಯಾದಲ್ಲಿ ತೀವ್ರ ಹಸಿವಿನಿಂದ ಬಳಲುತ್ತಿರುವವರಿಗೆ,ಚೆರ್ನೋಬಿಲ್‌ದುರಂತದಲ್ಲಿ ವಿಕಿರಣಕ್ಕೀಡಾದವರಿಗೆ ಮತ್ತು ಅರ್ಮೇನಿಯಾದಲ್ಲಿ ಭೂಕಂಪ ಕ್ಕೆ ತುತ್ತಾದವರಿಗೆ ಸಹಾಯಹಸ್ತ ನೀಡಲು ಹಾಗೂ ಅದರ ಮೇಲ್ವಿಚಾರಣೆ ನಡೆಸಲು ಮದರ್‌ ತೆರೇಸಾ ಇಲ್ಲೆಲ್ಲಾ ಪ್ರವಾಸ ಕೈಗೊಂಡರು.ಮೊದಲ ಬಾರಿಗೆ ತಮ್ಮ ಮಾತೃ ಭೂಮಿಗೆ 1991ರಲ್ಲಿ ಮರಳಿದ ಮದರ್‌ ತೆರೇಸಾ ಅಲ್ಬೇನಿಯಾದ ತಿರಾನದಲ್ಲಿ ಮಿಷನರೀಸ್ ಆಫ್‌ ಚಾರಿಟಿ ಬ್ರದರ್ಸ್‌ನ ಶಾಖೆಯನ್ನು ತೆರೆದರು.
ವರ್ಷಗಳುರುಳಿದಂತೆ ಮದರ್‌ ತೆರೇಸಾರ ಮಿಷನರೀಸ್ ಆಫ್‌ ಚಾರಿಟಿ ಸಂಸ್ಥೆ ಜಗತ್ತಿನಾದ್ಯಂತ ಸುಮಾರು 450 ಕೇಂದ್ರಗಳ ಮೂಲಕ "ಕಡು ಬಡವರ" ಸೇವೆ ಮಾಡು ತ್ತಾ ಸಾಗಿದೆ. ಹನ್ನೆರಡರಿಂದ ಆರಂಭವಾದ ಸೇವೆಗೈವರ ಸಂಖ್ಯೆ ಸಾವಿರಾರು ತಲಪಿ ಬೆಳೆಯುತ್ತಾ ಹೋಯಿತು. ಮಿಷನರೀಸ್ ಆಫ್‌ ಚಾರಿಟಿ ಸಂಸ್ಥೆಯಯುನೈಟೆ ಡ್‌ ಸ್ಟೇಟ್ಸ್‌ನ ಮೊದಲ ಆಶ್ರಯಧಾಮ ನ್ಯೂಯಾರ್ಕ್ ನ ಸೌಥ್‌ ಬ್ರಾಂಕ್ಸ್‌ನಲ್ಲಿ ಆರಂಭವಾಯಿತು. ಮಿಷನರಿಯು 1984ರ ವೇಳೆಗೆ 19 ಶಾಖೆಗಳನ್ನು ದೇಶದಾ ದ್ಯಂತ ನಡೆಸುತ್ತಿತ್ತು.
ಸಂಸ್ಥೆಗೆ ದೇಣಿಗೆಯಾಗಿ ಬಂದ ದಾನದ ಹಣವನ್ನು ಸಮರ್ಪಕವಾಗಿ ಖರ್ಚು ಮಾಡುವ ವಿಚಾರದಲ್ಲಿ ಇವರನ್ನು ಹಲವರು ಟೀಕಿಸಿದರು.ಕ್ರಿಸ್ಟೋಫರ್‌ ಹಿಚೆನ್ಸ್‌ ಮತ್ತು ಜರ್ಮನಿ ಯ ನಿಯತಕಾಲಿಕ ಸ್ಟರ್ನ್‌ ಇಬ್ಬರೂ ಹೇಳಿದ್ದಿಷ್ಟೇ:’ಮದರ್‌ತೆರೇಸಾ ದೇಣಿಗೆಯಾಗಿ ಬಂದ ಹಣವನ್ನು ಬಡತನವನ್ನು ತಗ್ಗಿಸಲಾಗಲೀ ಅಥವಾ ಅವರದೇ ಧರ್ಮ ಶಾಲೆಗಳ ಸ್ಥಿತಿಗತಿಯನ್ನು ಉತ್ತಮಪಡಿಸಲಾಗಲೀ ಬಳಸಲಿಲ್ಲ.
ಬದಲಿಗೆ ಹೊಸ ಕಾನ್ವೆಂಟ್‌ಗಳನ್ನು ಹೆಚ್ಚುಹೆಚ್ಚಾಗಿ ತೆರೆಯುವುದಕ್ಕೂ ಮತ್ತು ಮಿಷನರಿ ಕೆಲಸಗಳನ್ನು ಹೆಚ್ಚಿಸುವು ದಕ್ಕೂ ಬಳಸಿದ್ದಾರೆ’. ಇದರ ಜೊತೆಗೆ,ಇವರು ಸ್ವೀಕರಿಸಿದ ದೇಣಿಗೆಯ ಮೂಲಗಳೂ ಟೀಕೆಗೊಳಗಾದವು.ಹೈಟಿಯಲ್ಲಿ ನಿರಂಕುಶಾ ಧಿಕಾರಿಮತ್ತು ಭ್ರಷ್ಟಾಚಾರಿ ದುವಾಲಿಯರ್‌ ಕುಟುಂಬದಿಂದ ದತ್ತಿ ಸ್ವೀಕರಸಿದ ಮದರ್‌ ತೆರೇಸಾ ದಾನಿಗಳಿಬ್ಬರನ್ನೂ ಬಹಿರಂಗವಾಗಿಯೇ ಹೊಗಳಿದರು.
ಕೀಟಿಂಗ್‌ ಫೈವ್‌ ಹಗರಣ ಎಂದೇ ಹೆಸರುವಾಸಿಯಾಗಿರುವ ವಂಚನೆ ಮತ್ತು ಭ್ರಷ್ಟಾಚಾರ ಯೋಜನೆಯಲ್ಲಿ ಭಾಗಿಯಾಗಿದ್ದ ಚಾರ್ಲ್ಸ್ ಕೀಟಿಂಗ್‌ನಿಂದ 1.4 ದಶಲಕ್ಷ ಡಾಲರ್‌ ಹಣವನ್ನು ಇವರು ದೇಣಿಗೆಯಾಗಿ ಸ್ವೀಕರಿದರು, ಅಲ್ಲದೆ ಅವನ ಬಂಧನಕ್ಕೆ ಮುಂಚೆ ಮತ್ತು ನಂತರ ಅವನನ್ನು ಬೆಂಬಲಿಸಿದರು.
ಇದಕ್ಕೆ ಲಾಸ್‌ ಏಂಜೆಲಿಸ್‌ನ ಡೆಪ್ಯುಟಿ ಡಿಸ್ಟ್ರಿಕ್ಟ್‌ ಅಟಾರ್ನಿಯಾಗಿದ್ದ ಪಾಲ್‌ ಟರ್ಲೆ ಮದರ್‌ ತೆರೇಸಾರಿಗೆ ಪತ್ರ ಬರೆದು ದೇಣಿಗೆಯಾಗಿ ಪಡೆದಿರುವ ಹಣವನ್ನು ಕೀಟಿಂಗ್‌ ಯಾರಿಂದ ಕಸಿದುಕೊಂಡಿದ್ದನೋ ಅವರಿಗೆ ಮರಳಿ ನೀಡುವಂತೆ ಕೋರಿದ್ದರು. ಹೀಗೆ ದೋಚಿಕೆಗೆ ಒಳಗಾದವರಲ್ಲಿ ಒಬ್ಬ "ಬಡ ಕಾರ್ಪೆಂಟರ್‌" ಕೂಡ ಸೇರಿದ್ದ. ದತ್ತಿ ಹಣಕ್ಕೆ ಯಾವುದೇ ಲೆಕ್ಕ ಇಟ್ಟಿರಲಿಲ್ಲ, ಅಲ್ಲದೆ ಟರ್ಲೆಗೆ ಯಾವ ಉತ್ತರವೂ ದೊರಕಲಿಲ್ಲ.
ಹಿಂದಿನ ಮಿಷನರಿ ಆಫ್‌ ಚಾರಿಟಿಯಾಗಿದ್ದ ಕೊಲೆಟ್ಟೆ ಲಿವರ್‌ಮೋರ್ ತಮ್ಮ ಹೋಪ್‌ ಎನ್‌ಡ್ಯೂರ್ಸ್‌: ಲೀವಿಂಗ್‌ ಮದರ್‌ ತೆರೇಸಾ, ಲೂಸಿಂಗ್‌ ಫೆಯಿಥ್‌‌, ಅಂಡ್‌ ಸರ್ಚಿಂಗ್ ಫಾರ್‌ ಮೀನಿಂಗ್ ಎಂಬ ಕೃತಿಯಲ್ಲಿ ತಾವು ಮಿಷನರಿಯನ್ನು ಬಿಡುವುದಕ್ಕೆ ಕಾರಣಗಳೇನು ಎಂಬುದನ್ನು ವಿವರಿಸಿದ್ದಾರೆ.ಮದರ್‌ ತೆರೇಸಾರ "ವೇದನೆಯ ತಾತ್ತ್ವಿಕ ಸಿದ್ಧಾಂತ" ಕಳಂಕ ಭರಿತವಾದದ್ದು, ಆದರೂ ಈಕೆಯೊಬ್ಬ ಸಾಧ್ವಿ, ಧೈರ್ಯಸ್ಥೆ ಎಂದು ಲಿವರ್‌ಮೋರ್‌ ಅಭಿಪ್ರಾಯ ಪಡುತ್ತಾರೆ.
ಕ್ರಿಸ್ತನ ಉಪದೇಶಗಳನ್ನು ತಾತ್ವಿಕ ಪ್ರವಚನಗಳ ಮೂಲಕ ಹರಡುವುದರ ಬದಲಾಗಿ ಕಾರ್ಯಾ ಚರಣೆಗಳ ಮೂಲಕ ಹರಡುವುದು ಮುಖ್ಯವಾದದ್ದೆಂದು ಮದರ್‌ ತೆರೇಸಾ ತಮ್ಮ ಅನುಯಾಯಿಗಳಿಗೆ ಸೂಚಿಸಿದ್ದರು. ಸಂಸ್ಥೆಯೇ ನಡೆಸುವ ಕೆಲವು ಆಚರಣೆಗಳೊಂದಿಗೆ ತೆರೇಸಾ ಸೂಚಿಸಿದ್ದು ಹೊಂದಿಕೆಯಾಗುತ್ತಿರಲಿಲ್ಲ ಎಂಬುದನ್ನು ಲಿವರ್‌ಮೋರ್‌ ಗ್ರಹಿಸಿದ್ದರು.
ನಿಗದಿತ ಸಮಯವನ್ನು ಬಿಟ್ಟು ಬೇರೆ ಸಮಯದಲ್ಲಿ ಅಗತ್ಯದ ಸಹಾಯಕ್ಕೂ ನನ್‌ಗಳು ಅನಗತ್ಯವಾಗಿ ತಿರಸ್ಕರಿಸುವುದು, ನನ್‌ಗಳು ತಾವು ದಿನನಿತ್ಯ ಮುಖಾಮುಖಿ ಯಾಗುವ(ದುರ್ಬಲರಿಗೆ ಮತ್ತು ಅಜ್ಞಾನಿಗಳಿಗೆ ದೇವರು ಶಕ್ತಿತುಂಬುತ್ತಾನೆ ಎನ್ನುವ ಸಮರ್ಥನೆಯೊಂದಿಗೆ) ಕಾಯಿಲೆಗಳ ಬಗ್ಗೆ ಅಗತ್ಯವಾಗಿರುವ ವೈದ್ಯಕೀಯ ಚಿಕಿತ್ಸೆಯ ತರಬೇತಿಯನ್ನು ಬಯಸಿದರೆ, ಅವರನ್ನು ನಿರುತ್ಸಾಹಿಗಳನ್ನಾಗಿ ಮಾಡುತ್ತಿದ್ದುದು, ಮತ್ತು ತಪ್ಪಿತಸ್ತರಿಗೆ "ನ್ಯಾಯಸಮ್ಮತವಲ್ಲದ" ಶಿಕ್ಷೆಗಳನ್ನು ನೀಡುತ್ತಿದ್ದುದು, ಉದಾ: ಸ್ನೇಹಿತರನ್ನು ಅಗಲಿಸುವುದು ಮುಂತಾದ ಕಾರಣಗಳನ್ನು ಲಿವರ್‌ಮೋರ್‌ ತಾವು ಸಂಸ್ಥೆಯಿಂದ ಹೊರಬಂದಿದ್ದಕ್ಕೆ ನೀಡುತ್ತಾರೆ.
ಮಿಷನರೀಸ್ ಆಫ್‌ ಚಾರಿಟಿ ತನ್ನ ನನ್‌ಗಳು ಅನ್ಯಧರ್ಮದ ಕೃತಿಗಳನ್ನು ಮತ್ತು ಪತ್ರಿಕೆಗಳನ್ನು ಓದುವುದನ್ನು ನಿಷೇಧ ಹೇರುವ ಮೂಲಕ ಅವರನ್ನು "ಅಪ್ರಬುದ್ಧ ಸ್ಥಿತಿಯಲ್ಲಿರಿಸಿತ್ತು", ಅಲ್ಲದೆ ನನ್‌ಗಳು ಸ್ವತಂತ್ರವಾಗಿ ಆಲೋಚಿಸುವ ಮತ್ತು ಸಮಸ್ಯೆಗಳನ್ನು ಪರಿಹರಿಸಿಕೊಳ್ಳುವ ಕುರಿತು ಚಿಂತಿಸುವುದಕ್ಕೆ ಪ್ರೋತ್ಸಾಹ ನೀಡದಷ್ಟರ ಮಟ್ಟಿಗಿನ ವಿಧೇಯತೆ ಅಲ್ಲಿದೆ ಎಂದು ಲಿವರ್‌ಮೋರ್‌ ಹೇಳುತ್ತಾರೆ.
ಮದರ್‌ ತೆರೇಸಾರಿಗೆ 1962ರಲ್ಲಿ ಪದ್ಮಶ್ರೀಪ್ರಶಸ್ತಿ ನೀಡಿ ಭಾರತ ಸರ್ಕಾರ ತನ್ನ ಗೌರವ ಸಲ್ಲಿಸಿತು. ಮುಂದಿನ ದಶಕಗಳಲ್ಲಿ ಪ್ರಮುಖ ಭಾರತೀಯ ಪುರಸ್ಕಾರ ಗಳನ್ನು ಇವರು ಪಡೆಯುತ್ತಲೇ ಬಂದರು. ಅಂತಾರಾಷ್ಟ್ರೀಯ ಸಂವೇದನಾ ಶೀಲತೆಗೆ 1972ರಲ್ಲಿ ಜವಾಹರಲಾಲ್‌ ನೆಹರು ಪ್ರಶಸ್ತಿ, 1980ರಲ್ಲಿ ಭಾರತದ ಅತ್ಯುನ್ನತ ಪೌರ ಪ್ರಶಸ್ತಿಯಾದ ಭಾರತ ರತ್ನ. ಇವರ ಪಾಲಾದವು.
ಇವರ ಅಧಿಕೃತ ಜೀವನ ಚರಿತ್ರೆಯನ್ನು ಬರೆದದ್ದು ಭಾರತೀಯ ನಾಗರಿಕ ಸೇವೆಯಲ್ಲಿದ್ದ ನವೀನ್‌ ಚಾವ್ಲಾ.ಅದು ಪ್ರಕಟವಾದದ್ದು 1992ರಲ್ಲಿ. ಮದರ್‌ ತೆರೇಸಾರ ಮೇಲೆ ಭಾರತೀಯ ದೃಷ್ಟಿಕೋನ ಏಕರೂಪದಲ್ಲಿ ಅವರ ಪರವಾಗಿ ಇರಲಿಲ್ಲ.
"ತಮ್ಮ ಜೀವಿತ ಕಾಲದಲ್ಲಿ ತೆರೇಸಾ ಕಲ್ಕತ್ತದಲ್ಲಿ ಒಬ್ಬ ಮಹತ್ವದ ವ್ಯಕ್ತಿಯಾಗಿರಲೇ ಇಲ್ಲ" ಎಂದು ಕಲ್ಕತ್ತದಲ್ಲಿ ಹುಟ್ಟಿ; ಬೆಳೆದು, ಲಂಡನ್‌ ನಿವಾಸಿಯಾದ ತೆರೇಸಾರ ವಿಮರ್ಶಕ ಅರೌಪ್‌ ಚಟರ್ಜೀಹೇಳುತ್ತಾರೆ. ಮದರ್‌ ತೆರೇಸಾ ತಮ್ಮ ಮೂಲ ನೆಲೆಯಾಗಿದ್ದ ಕಲ್ಕತ್ತ ನಗರವನ್ನು ನಕಾರಾತ್ಮಕವಾಗಿ ಬಿಂಬಿಸಿದ್ದನ್ನು ಚಟರ್ಜೀ ಹೀಗಳೆಯುತ್ತಾರೆ.
ಆಗಿಂದಾಗ್ಗೆ ಹಿಂದೂ ಹಕ್ಕುಗಳನ್ನು ವಿರೋಧಿಸುತ್ತಿದ್ದರಿಂದ ಅವರ ಇರುವು ಅವರ ಬಗೆಗಿನ ಚಿತ್ರಣ ಭಾರತದ ರಾಜಕೀಯ ಜಗತ್ತಿನ ಕೆಲವು ಭಾಗಗಳಲ್ಲಿ ಹಲ್ಲು ಮಸೆಯುವಂತೆ ಮಾಡಿತ್ತು. ಭಾರತೀಯ ಜನತಾ ಪಾರ್ಟಿ ಕ್ರಿಶ್ಚಿಯನ್‌ ದಲಿತರ ವಿಚಾರದಲ್ಲಿ ಇವರೊಂದಿಗೆ ಸಂಘರ್ಷಕ್ಕಿಳಿದಿತ್ತು. ಆದರೂ ಇವರು ನಿಧನರಾದಾಗ ಇದೇ ಪಕ್ಷ ಅಂತ್ಯ ಸಂಸ್ಕಾರಕ್ಕೆ ತಮ್ಮ ಪ್ರತಿನಿಧಿಯನ್ನು ಕಳಿಸಿ ಹಾಡಿ ಹೊಗಳಿತ್ತು.
ಇನ್ನೊಂದೆಡೆಯಲ್ಲಿ ಸಕಲ ಸರ್ಕಾರಿ ಗೌರವಗಳೊಂದಿಗೆ ಇವರ ಅಂತ್ಯ ಸಂಸ್ಕಾರ ಮಾಡಿದ್ದನ್ನು ವಿಶ್ವ ಹಿಂದೂ ಪರಿಷತ್‌ ವಿರೋಧಿಸಿತು. ಇದರ ಕಾರ್ಯದರ್ಶಿ ಗಿರಿರಾಜ್‌ ಕಿಶೋರ್‌ "ತೆರೇಸಾ ಮೊದಲ ಆದ್ಯತೆ ಚರ್ಚ್‌ ಕರ್ತವ್ಯ, ಸಮಾಜ ಸೇವೆ ಆಕಸ್ಮಿಕವಾದ್ದು" ಎಂದು ಪ್ರತಿಕ್ರಿಯಿಸಿದರು. ಅವರ ಧೋರಣೆ ಕ್ರಿಶ್ಚಿಯನ್ನರ ಪರವಾಗಿತ್ತು ಮತ್ತು ಮರಣ ಶಯ್ಯೆಯಲ್ಲಿರುವವರಿಗೆ ಇವರು "ಗುಪ್ತ ದೀಕ್ಷಾವಿಧಿ" ನಡೆಸುತ್ತಿದ್ದರು ಎಂದು ಅವರ ವಿರುದ್ಧ ಗಿರಿರಾಜ್‌ ಆಪಾದನೆ ಮಾಡಿದ್ದರು.
ಆದರೆ ಭಾರತದ ಪಾಕ್ಷಿಕ ಪತ್ರಿಕೆ ಫ್ರಂಟ್‌ಲೈನ್‌ ತನ್ನ ಮುಖಪುಟದಲ್ಲಿ ಗೌರವ ಸಲ್ಲಿಸಿ ಮಾಡಲಾಗಿರುವ ಆರೋಪಗಳೆಲ್ಲವೂ "ಹಸೀ ಸುಳ್ಳು" ಎಂದು ತಿರಸ್ಕರಿಸಿತು. ಅಲ್ಲದೆ "ಅವರು ನಿರ್ವಹಿಸುತ್ತಿದ್ದ ಕೆಲಸದ ಮೇಲೆ ಸಾರ್ವಜನಿಕರಿಗೆ ವಿಶೇಷವಾಗಿ ಕಲ್ಕತ್ತದಲ್ಲಿ ಯಾವುದೇ ಪರಿಣಾಮವನ್ನೂ ಬೀರಲಿಲ್ಲ" ಎಂದು ಅದು ಹೇಳಿತು.ಅವರ "ನಿಸ್ವಾರ್ಥ ಸೇವೆ",ಶಕ್ತಿ ಹಾಗೂ ಧೈರ್ಯವನ್ನು ಹೊಗಳಿದರೂ, ದಿ ಟ್ರಿಬ್ಯೂಟ್‌ ಕೃತಿಯ ಲೇಖಕನ ಗರ್ಭಪಾತದ ವಿರುದ್ಧ ಮದರ್‌ ತೆರೇಸಾ ನಡೆಸಿದ ಸಾರ್ವಜನಿಕ ಅಭಿಯಾನ ಅಪಾಯಕಾರಿಯಾಗಿತ್ತು.
ತೆರೇಸಾ ಇದನ್ನು ರಾಜಕೀಯಕ್ಕೆ ಸಂಬಂಧಿಸಿದ್ದಲ್ಲ ಎಂದು ವಾದಿಸಿದ್ದರು ಎಂದು ಬರೆಯಿತು.
"ಬಡವರ ಸ್ಥಿತಿಗತಿಯನ್ನು ಉತ್ತಮಪಡಿಸಲು ಏನಾದರೂ ಪ್ರಯತ್ನಿಸಿದ್ದಾರೋ ಅಥವಾ ರೋಗಿಗಳಿಗೆ, ಬಡವರಿಗೆ, ಮರಣಕಾಲದಲ್ಲಿರುವವರಿಗೆ ಮತ್ತು ಇವರ ಅಗತ್ಯ ಇರುವವರನ್ನು ಕೇವಲ ನೈತಿಕ ಕಾರಣದಿಂದ ಭಾವನಾತ್ಮಕವಾಗಿ ಉಪಚರಿಸಿದ್ದಾರೋ ಎನ್ನುವುದನ್ನು ಪತ್ತೆ ಹಚ್ಚಲು ರೋಮ್‌ ಅನ್ನು ತನಿಖೆಗೆ ಕೋರಲಾಗಿತ್ತು" ಎನ್ನುವುದನ್ನು ತೀರಾ ಇತ್ತೀಚೆಗೆ ಭಾರತೀಯ ದೈನಿಕ ದಿ ಟೆಲಿಗ್ಯ್ರಾಫ್‌ ವರದಿ ಮಾಡಿದೆ.
ಮದರ್‌ ತೆರೇಸಾರ ಪಾರ್ಥಿವ ಶರೀರವನ್ನು ಅಂತ್ಯ ಸಂಸ್ಕಾರಕ್ಕೂ ಮುಂಚೆ ಒಂದು ವಾರ ಕಾಲ 1997ರ ಸೆಪ್ಟೆಂಬರ‍್ನಲ್ಲಿ ಸೇಂಟ್‌ ಥಾಮಸ್‌, ಕಲ್ಕತ್ತಾದಲ್ಲಿ ಇಡಲಾಗಿತ್ತು. ಭಾರತದ ಎಲ್ಲ ಧರ್ಮದ ಬಡಬಗ್ಗರಿಗೆ ಸೇವೆ ಸಲ್ಲಿಸಿದ್ದರ ಕೃತಜ್ಞತೆಯ ದ್ಯೋತಕವಾಗಿ ಇವರಿಗೆಭಾರತ ಸರ್ಕಾರವು ಅಂತ್ಯ ಸಂಸ್ಕಾರದಲ್ಲಿ ಸಕಲ ಸರ್ಕಾರಿ ಗೌರವಾರ್ಪಣೆ ನೀಡಿ ಭಾಗಿಯಾಯಿತು.
ಮದರ್‌ ತೆರೇಸಾ ಅವರ ಮೊದಲ ಹೆಸರು ಆಞೆಜ ಗೊಂಜೆ ಬೊಯಾಜಿಉ , ಅಲ್ಬೇನಿಯಾ ದವರಾದ ಈ ರೋಮನ್‌ ಕ್ಯಾಥೊಲಿಕ್‌ ನನ್‌‌ ಭಾರತದ ಪೌರತ್ವ ಪಡೆದಿದ್ದರು.
ಇವರು 1950ರಲ್ಲಿ ಮಿಷನರೀಸ್‌ ಆಫ್‌ ಚಾರಿಟಿ ಎಂಬ ಸ್ವಯಂ ಸೇವಾ ಸಂಘವನ್ನುಭಾರತದ ಕೋಲ್ಕೊತ್ತಾ ದಲ್ಲಿ ಸ್ಥಾಪಿಸಿದರು. ಮಿಷನರೀಷ್‌ ಆಫ್‌ ಚಾರಿಟೀಸ್‌ ಎಂಬ ಸ್ವಯಂ ಸೇವಾ ಸಂಸ್ಥೆಯನ್ನು ಮೊದಲು ಭಾರತಾದ್ಯಂತ ವಿಸ್ತರಿಸಲು ಮಾರ್ಗದರ್ಶಿ ಯಾಗಿ, ನಂತರ ವಿಶ್ವದ ಇತರೆ ರಾಷ್ಟ್ರಗಳಿಗೂ ಸಂಸ್ಥೆಯ ಕಾರ್ಯಾಚರಣೆಯನ್ನು ವ್ಯಾಪಿಸುವಂತೆ ಮೇಲ್ವಿಚಾರಣೆ ನಡೆಸಿದರು.
ಸುಮಾರು 45 ವರ್ಷಗಳಿಗೂ ಹೆಚ್ಚು ಕಾಲ ಇವರು ಬಡವರ, ರೋಗಿಗಳ, ಅನಾಥರ ಮತ್ತು ಮರಣ ಸಂಕಟದಲ್ಲಿರುವವರ ಸೇವೆಯಲ್ಲಿ ತಮ್ಮನ್ನು ತಾವು ತೊಡಗಿಸಿ ಕೊಂಡವರು.1970ರ ವೇಳೆಗೆ ಇವರು ಒಬ್ಬ ಮಾನವತಾವಾದಿಯಾಗಿ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಹೆಸರುವಾಸಿಯಾದರು. ಅಲ್ಲದೆ ಬಡವರ,ಅಸಹಾಯಕರ ಪರ ಪ್ರಬಲ ಪ್ರತಿಪಾದಕರಾಗಿದ್ದರು.
ಇವರ ಬಗ್ಗೆ ಸಾಕ್ಷ್ಯಚಿತ್ರ ಮತ್ತು ಮ್ಯಾಲ್ಕಮ್ ಮುಗ್ಗರಿಜ್‌ ಸಮ್‌ಥಿಂಗ್‌ ಬ್ಯೂಟಿಫುಲ್‌ ಫಾರ್‌ ಗಾಡ್‌ ಕೃತಿಯನ್ನು ರಚಿಸಿದ್ದಾರೆ ,ಮತ್ತು ಇದೇ ಕೃತಿಯನ್ನು ಆಧರಿಸಿ ಸಾಕ್ಷ್ಯ ಚಿತ್ರವೊಂದನ್ನು ನಿರ್ಮಿಸಿದ್ದಾರೆ. ಮದರ್‌ ತೆರೇಸಾ ಒಬ್ಬ ಮಹಾ ಮಾನವತಾವಾದಿಯಾಗಿ ಬಡವರ, ನಿರ್ಗತಿಕರ, ರೋಗಿಗಳ, ಅನಾಥರ, ವೃದ್ಧರ ಪರವಾಗಿ ಸಲ್ಲಿಸಿದ ಸೇವೆಯನ್ನು ಪರಿಗಣಿಸಿ ಇವರಿಗೆ ವಿಶ್ವದ ಅತ್ಯುನ್ನತ ನೊಬೆಲ್‌ ಶಾಂತಿ ಪ್ರಶಸ್ತಿ ನೀಡಿ ಗೌರವಿಸಲಾಗಿದೆ.
ಭಾರತ ಸರ್ಕಾರವೂ ಕೂಡ ಈ ಮಹಾಮಾತೆಗೆ ದೇಶದ ಅತ್ಯುನ್ನತ ಪೌರ ಪ್ರಶಸ್ತಿಯಾದ ಭಾರತ ರತ್ನಪ್ರಶಸ್ತಿ ನೀಡಿ ಗೌರವ ಸಲ್ಲಿಸಿದೆ. ಮದರ್‌ ತೆರೇಸಾ ಸ್ಥಾಪಿಸಿದ ಮಿಷನರೀಷ್‌ ಆಫ್‌ ಚಾರಿಟಿ ಸಂಸ್ಥೆ ತನ್ನ ಸೇವೆಯನ್ನು ವಿಸ್ತರಿಸುತ್ತಾ ಹೋಯಿತು. ಇದು ಧರ್ಮಶಾಲೆಗಳು, / ಪೀಡಿತರ ಸೇವೆ, ಕುಷ್ಠರೋಗಿಗಳ ಆರೈಕೆ, ಕ್ಷಯರೋಗಿಗಳ ಶುಶ್ರೂಶೆಯಲ್ಲಿ ತೊಡಗಿದ್ದರು.
ಇದರ ಜೊತೆ ಸಾರಿನ ಅರವಟ್ಟಿಗೆಗಳು, ಮಕ್ಕಳ ಮತ್ತು ಕೌಟುಂಬಿಕ ಆಪ್ತ ಸಲಹೆ, ಅನಾಥಾಶ್ರಮಗಳು ಮುಂತಾದ ವಿವಿಧ ಸೇವಾ ಸೌಲಭ್ಯಗಳನ್ನು ಇಲ್ಲದವರ ಪಾಲಿಗೆ ಉಂಟಾಗಿಸಿದರು. ತೆರೆಸಾ ನಿಧನದ ಹೊತ್ತಿಗೆ 123 ದೇಶಗಳಲ್ಲಿ 610 ಮಿಷನರಿ ಗಳು ಕಾರ್ಯಾಚರಣೆ ನಡೆಸುತ್ತಿತ್ತು. ಹಲವಾರು ಸರ್ಕಾರ, ಸಂಘ ಸಂಸ್ಥೆ ಹಾಗೂ ವ್ಯಕ್ತಿಗಳಿಂದ ಹೊಗಳಿಕೆಗೆ ಪಾತ್ರರಾಗಿದ್ದ ಇವರು ನಾನಾ ಬಗೆಯ ಟೀಕೆಗಳಿಗೂ ಗುರಿಯಾಗಿದ್ದರು.
ಸಾವಿನ ದವಡೆಯಲ್ಲಿ ರುವವರಿಗಾಗಿ ಚರ್ಚ್‌ಗೆ ಸೇರಿಸಿಕೊಳ್ಳುವಾಗ ಮಾಡಿಸಲಾಗುವ ಶುದ್ಧಿಸ್ನಾನ ಅಥವಾ ದೀಕ್ಷಾವಿಧಿ, ಗರ್ಭಪಾತದ ವಿರುದ್ಧದ ಇವರ ಬಲವಾದ ನಿಲುವು ಮೊದಲಾದವುಗಳ ಮೇಲೆ ಬೆಳಕು ಚೆಲ್ಲಿದ ಕೆಲವರು ಇವೆಲ್ಲಾ ಮತಾಂತರಕ್ಕೆ ಪ್ರೇರೇಪಿಸುವ ಕೃತ್ಯಗಳೆಂದು ಖಂಡಿಸಿದರು. ಕ್ರಿಸ್ಟೋಫರ್‌ ಹಿಚೆನ್ಸ್‌, ಮೈಕೇಲ್‌ ಪಾರೆಂತಿ,ಅರೌಪ್‌ ಚಟರ್ಜೀ, ವಿಶ್ವ ಹಿಂದೂ ಪರಿಷತ್‌ ಮುಂತಾದವರು-ಖಂಡಿಸಿದವರಲ್ಲಿ ಕೆಲವರು.
ಇವರ ಅನಾಥಾಲಯಗಳಲ್ಲಿನ ವೈದ್ಯಕೀಯ ಚಿಕಿತ್ಸೆಯ ಗುಣಮಟ್ಟವನ್ನು ವೈದ್ಯಕೀಯ ನಿಯತಕಾಲಿಕೆಗಳೂ ಟೀಕಿಸಿದ್ದವು ಮತ್ತು ಸಂಸ್ಥೆಗೆ ದಾನವಾಗಿ ಬಂದ ಹಣವನ್ನು ವ್ಯಯ ಮಾಡುವ ವಿಚಾರದಲ್ಲಿದ್ದ ಅಪಾರದರ್ಶಕತೆ ವಿರುದ್ಧ ಕಳವಳ ವ್ಯಕ್ತ ಮಾಡಿದ್ದವು. 1996ರಲ್ಲಿ ಮದರ್‌ತೆರೇಸಾ ಅವರನ್ನುಯುನೈಟೆಡ್‌ ಸ್ಟೇಟ್ಸ್‌ನ ಗೌರವ ಪ್ರಜೆಯಾಗಿ ನೇರವಾಗಿಆಕ್ಟ್‌ ಆಫ್‌ ಕಾಂಗ್ರೆಸ್‌ಮೊಲಕ ಅಧಿಕೃತವಾಗಿ ಪ್ರಕಟಿಸಲಾಯಿತು.
ಇವರ ಸಾವಿನ ನಂತರ ಪೋಪ್‌ ಜಾನ್‌ ಪಾಲ್‌ ತೆರೇಸಾಗೆ 'ಬ್ಲೆಸ್ಸ್ಡ್‌ ತೆರೇಸಾ ಆಫ್‌ ಕಲ್ಕತಾ' ಎಂಬ ಬಿರುದನ್ನಿತ್ತು ಪರಮಪದ ಪ್ರಾಪ್ತಿ ಯನ್ನು ನೀಡಿದರು.
ಆಗ್ನೆಸೇ ಗೋನ್‌ಕ್ಸೆ ಬೋಜಕ್ಸಿಯು 1910ರಆಗಸ್ಟ್‌ 26 ರಂದು ಒಟ್ಟೋಮನ್‌ ಎಂಪೈರ್‌ನಊಸ್ಕೂಬ್‌ನಗರದಲ್ಲಿ ಜನಿಸಿದರು. ದ ರಾಜಧಾನಿ.) ಆಗಸ್ಟ್‌ 26 ರಂದು ಜನಿಸಿದ್ದರೂ ಸಹ ಇವರು ತಾವು ದೀಕ್ಷಾವಿಧಿ ಸ್ವೀಕರಿಸಿದ ಆಗಸ್ಟ್‌ 27ರ ದಿನಾಂಕವನ್ನೇ ತಮ್ಮ "ನೈಜ ಜನ್ಮ ದಿನಾಂಕ" ಎಂದು ಪರಿಗಣಿಸಿದ್ದರು.
ತೆರೇಸಾ ಅಲ್ಬೇನಿಯಾದ ಸ್ಕೋಡರ್‌ನಗರ ವಾಸಿಗಳಾದ ನಿಕೊಲ್ಲೇ ಮತ್ತು ಡ್ರಾನ ಬೋಜಕ್ಸಿಯು ದಂಪತಿಗಳಿಗೆ ಜನಿಸಿದ ಮಕ್ಕಳಲ್ಲೇ ಅತಿ ಕಿರಿಯಳು.
ಅಲ್ಬೇನಿಯಾದ ರಾಜಕಾರಣದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದ ಈಕೆಯ ತಂದೆ 1919ರಲ್ಲಿ ತೀರಿಕೊಂಡಾಗ ಅವಳಿನ್ನೂ ಎಂಟು ವರ್ಷದ ಹುಡುಗಿ. ತಂದೆ ನಿಧನದ ನಂತರ ತಾಯಿಯು ಈಕೆಯನ್ನು ರೋಮನ್‌ ಕ್ಯಾಥೊಲಿಕ್‌ ಚರ್ಚ್‌‌ನ ಅನುಯಾಯಿಯಾಗಿ ಬೆಳೆಸಿದರು.
ಮಿಷನರಿಗಳು ಮತ್ತು ಅವುಗಳ ಸೇವಾಕಾರ್ಯಗಳ ಕುರಿತು ಆಗ್ನೆಸ್‌ ಅಥವಾ ತೆರೇಸಾ ಆಕರ್ಷಿತಳಾಗಿದ್ದಳೆಂದು ತೆರೇಸಾ ಜೀವನ ಚರಿತ್ರೆಯನ್ನು ರಚಿಸಿರುವ ಗ್ಯ್ರಾಫ್‌ ಕ್ಲೂಕಾಸ್‌ ಬರೆಯುತ್ತಾರೆ. ಜೊತೆಗೆ ಅವಳು ತನ್ನ 12ನೇ ವಯಸ್ಸಿಗಾಗಲೇ ತನ್ನ ಉಳಿದ ಬದುಕನ್ನು ಧಾರ್ಮಿಕ ಸೇವೆಗೆ ಮುಡಿಪಾಗಿಡಬೇಕೆಂದು ತೀರ್ಮಾನಿಸಿದ್ದಳು. ತಮ್ಮ 18ನೇ ವಯಸ್ಸಿಗೆ ಮನೆ ತೊರೆದ ತೆರೇಸಾ ಸಿಸ್ಟರ್ಸ್ ಆಫ್‌ ಲೊರೇಟೋಮಿಷನರಿಯನ್ನು ಸೇರಿಕೊಂಡರು. ಮತ್ತೆ ಅವರ ತಾಯಿಯನ್ನಾಗಲೀ ಅಥವಾ ಸಹೋದರಿಯನ್ನಾಗಲೀ ಇವರು ಹಿಂತಿರುಗಿ ನೋಡಲೇ ಇಲ್ಲ.
ಇಂಗ್ಲಿಷ್‌ ಕಲಿಯುವ ಸಲುವಾಗಿ ಆಗ್ನೆಸ್‌ ಆರಂಭದಲ್ಲಿ ಐರ್ಲೆಂಡ್‌ನ ರಾಥ್‌ಫರ್ನ್‌‌ಹ್ಯಾಮ್‌ನಲ್ಲಿರುವ ಲೊರೇಟೋ ಆಬ್ಬೀ ಶಾಲೆಗೆ ಸೇರಿಕೊಂಡರು; ಆಗ ಸಿಸ್ಟರ್ಸ್ ಆಫ್‌ ಲೊರೇಟೋ ಮಿಷನರಿ ಭಾರತದಲ್ಲಿ ಮಕ್ಕಳಿಗೆ ಇಂಗ್ಲಿಷ್ ಶಿಕ್ಷಣ ನೀಡುತ್ತಿತ್ತು.